title: Niklas Seppänen

text: Seppäsen rooli pysyi ensimmäisenä vuonna maajoukkuepaidassa muutamia otteluita lukuun ottamatta pienenä. Hän pelasi syksyllä 2013 EM-kisoissa yhden alkusarjan ottelun kokonaan, kun vastassa oli Serbiaa. Vuodenvaihteen tiimoilla pelatuissa MM-karsinnoissa, joissa Suomi selvitti tiensä ensimmäistä kertaa sitten 70-luvun suuren palloilulajin MM-kisoihin, Seppänen pelasi ratkaisuottelun viimeiset hetket. Suomi voitti ottelussa Slovakian erin 3-2. Tätä aiemmin MM-paikka oli kuitenkin ehtinyt jo ratketa, kun Suomi oli saalistanut kaksi erävoittoa Slovakiasta.


title: Niklas Seppänen

text: Kesän 2014 Maailmanliigassa nuorukainen sai rutkasti vastuuta konkaripelaajien ollessa sivussa maajoukkuekuvioista. Syksyllä Seppänen esiintyi myös lentopallon MM-kisoissa 2014 Suomen riveissä. Hänen peliaikansa jäi vähäiseksi, mutta esimerkiksi Brasiliaa ja Venäjää vastaan Seppänen pelasi pitkiä jaksoja. Kevään 2015 EM-karsinnat ja kesän 2015 Maailmanliiga jäivät Seppäseltä väliin johtuen toipumisesta säären rasitusmurtuman jälkeisestä leikkauksesta. Hän palasi maajoukkuepaitaan syksyn 2015 EM-kisoissa Italiassa ja pelasi tammikuussa 2016 avausseitsikon toisena yleispelaajana lentopallon Euroopan maanosan olympiakarsintaturnauksessa.


title: Niklas Seppänen

text: Seppäsen veli Robert on myös lentopalloilija, joka pelaa kaudella 2015-16 Kokkolan Tiikereissä.


title: Olle

text: Olle on pohjoismainen miehen etunimi. Se kehittyi keskiajalla Olofin lempimeksi ja yleistyi erityisesti 1800-luvulla. Suomessa Olle-nimisiä on Väestörekisterikeskuksen tietojen mukaan ollut vuoden 2009 loppuun mennessä 469.


title: Lauri Kerminen

text: Lauri Kalle Juhani Kerminen (s. 18. tammikuuta 1993 Suonenjoki) on suomalainen lentopalloilija. Hän on pelannut urallaan Suomen lentopalloliigan lisäksi Ranskan ja Venäjän lentopalloliigoissa. Kerminen voitti Ranskan liigan vastaanottotilaston kaudella 2014-15. Niin ikään hän oli syksyn 2015 Italian EM-kisoissa vastaanottotilaston ykkönen.


title: Lauri Kerminen

text: Suonenjoelta kotoisin oleva Kerminen nousi miesten maajoukkueeseen SM-kultaan päättyneen kauden 2012–2013 jälkeen. Ensimmäiset maaottelunsa hän pelasi kesällä 2013, minkä jälkeen hän on vakiinnuttanut paikkansa maajoukkueen ykkösliberona. Ennen vuoden 2018 MM-kilpailuja hän on pelannut 146 maaottelua.


title: Lauri Kerminen

text: Kerminen valittiin Mestaruusliigan vuoden tulokkaaksi ja tähdistökentällisen liberoksi toisella liigakaudellaan vuonna 2013. Vuoden miesjunioriksi hänet oli valittu vuotta aikaisemmin. Vuonna 2014 Kerminen oli vuoden lentopalloilija Suomessa ja toisen kerran lentopalloliigan tähdistökentän libero. Kuukauden tähdistöön suonenjokelaislibero valittiin kaudella 2012–2013 Mestaruusliigassa kolme kertaa ja myös kolmesti kaudella 2013–2014.


title: Lauri Kerminen

text: Kerminen aloitti pelaajauransa juniorina Suonenjoen Vasamassa. Lukioikäisenä hän siirtyi opiskelemaan ja harjoittelemaan Kuortaneen urheilulukioon yhdessä ikäluokkansa parhaimpien lukioikäisten lentopalloilijoiden kanssa. Kolmantena lukiovuotenaan Kerminen pelasi jo Mestaruusliigassa, kun hän allekirjoitti sopimuksen Kokkolan Tiikereiden kanssa. Hän vakiinnutti paikkansa Tiikereiden ykkösliberona kauden aikana.


title: Lauri Kerminen

text: Kermiselle uran toinen kausi Mestaruusliigassa oli jymymenestys: Tiikerit voitti SM-kultaa ja Kerminen valittiin lentopalloliigan tähdistökentälliseen. Kesällä Kerminen debytoi miesten A-maajoukkueessa ja nousi kansainväliselle huipulle otteillaan kesällä pelatussa lentopallon Maailmanliigassa ja myöhemmin syksyllä EM-lopputurnauksessa. Kerminen oli Maailmanliigan vastaanottotilaston toinen heti ensimmäisenä maajoukkuekesänään.


title: Lauri Kerminen

text: Vahvat otteet jatkuivat kansainvälisen läpimurron tehneeltä nuorukaiselta kaudella 2013-14. Ennen vuodenvaihdetta Tiikerit juhli Suomen Cupin mestaruutta ja muutamaa viikkoa myöhemmin Kerminen oli lunastamassa Suomelle paikkaa MM-lopputurnaukseen vuosikymmenien tauon jälkeen. Kotoisessa lentopalloliigassa kausi päättyi Kermisellä Tiikereissä voitettuun SM-hopeaan. Vasta parikymminen nuorukainen valittiin kauden mieslentopalloilijaksi ja toistamiseen lentopalloliigan tähdistökentälliseen.


title: Lauri Kerminen

text: Toukokuussa 2014 Kerminen kirjoitti vasta kolmantena suomalaisliberona sopimuksen Euroopan ammattilaiskentille. Vaikka Euroopan palloilusarjojen rahavirrat olivat tukossa yleisen taloustaantuman seurauksena, Kerminen sai allekirjoitettua diilin Ranskan pääsarjaan Nantesin riveihin. Samanaikaisesti usean muun kokeneen maajoukkuetähden tie vei takaisin kotimaan kentille.


title: Lauri Kerminen

text: Ranskan pääsarjan puolustuspeliin nojaava pelifilosofia sopi suomalaisliberolle mainiosti. Kerminen onnistui Nantesin riveissä avauspelistään alkaen: kauden kruunasi Ranskan liigan vastaanottotilaston ykköspaikka. Vahva debyyttikausi Euroopan lentopallokentillä lisäsi seurojen kiinnostusta suomalaisliberoa kohtaan. Lopulta heinäkuussa 2015 Kerminen kirjoitti vuoden mittaisen sopimuksen Venäjän pääsarjaan, joka oli noussut vuosikymmenen aikana arvioiden mukaan maailman kovatasoisimmaksi lentopallosarjaksi. VK Kouzbass Kemerovossa Kerminen sai aiempaa vähemmän vastuuta ja peliaikaa alkukaudella, mutta runkosarjan viimeisten kierroksien aikana niin peliajan kasvu kuin hyvät otteet seurasivat suomalaisliberoa. Hyvien näyttöjen ansiosta Kerminen pelasi loppukaudesta käytännössä kaikki pelit alusta loppuun saakka. Kemerov oli Venäjän Superliigan lopputuloksissa kahdeksas. Muutama viikko kauden päättymisen jälkeen julkistettiin Kermisen vuoden mittainen jatkosopimus Kemeroviin. Suonenjokelaiskasvatti valittiin toistamiseen kauden mieslentopalloilijaksi Suomessa vuonna 2016.


title: Lauri Kerminen

text: Kaudella 2016-17 Kemerovosta muodostui todellinen suomalaisseura, kun Kermisen lisäksi seuraan pestattiin Suomen maajoukkueen päävalmentaja Tuomas Sammelvuo ja vuoden 2017 alkaessa maajoukkuehakkuri Olli-Pekka Ojansivu. Kemerovo sijoittui runkosarjassa viidenneksi, mutta ei selviytynyt kuuden joukkueen lopputurnaukseen, kun se hävisi oman pudotuspelisarjansa. Toukokuussa 2017 Kerminen allekirjoitti venäläisseuran kanssa kaksivuotisen jatkosopimuksen.


title: Lauri Kerminen

text: Kerminen valittiin Suomen lentopallomaajoukkueeseen keväällä 2013. Ensi alkuun ykkösliberona toimi Kermistä kokeneempi Juho Rajala, mutta suonenjokelainen nousi nopeasti kesän 2013 aikana maajoukkueen avausseitsikkoon ja sen kantavaksi voimaksi. Kerminen oli Suomen selkeä ykköslibero jo syksyn 2013 EM-kisoissa. Sittemmin hän on pelannut maajoukkueessa niin vuoden 2014 MM-kisoissa, EM-kisoissa 2015 ja kesäisissä Maailmanliigan otteluissa.


title: Lauri Kerminen

text: Kerminen oli yksi maajoukkueen parhaimmista pelaajista syksyn 2014 MM-kisajoukkueessa. Suomi sijoittui kisoissa yhdeksänneksi. EM-kisoissa 2015 Suomi oli 11, ja Kerminen oli kisojen parhain vastaanottaja vastaanottotilaston perusteella.


title: Juhani Ruutu

text: Kaarle Juhani Ruutu (6. heinäkuuta 1922 Helsinki – 18. elokuuta 2015 Lahti) oli suomalainen kenraalimajuri.


title: Juhani Ruutu

text: Ruutu osallistui talvi- ja jatkosotaan ensin varusmiehenä ja sitten reservinupseerina. Hän valmistui ylioppilaaksi 1940, upseeriksi kadettikoulusta 1944 ja yleisesikuntaupseeriksi 1957. Ruutu oli vuosina 1966–1969 Pääesikunnan operatiivisen toimiston päällikkö. Hän oli 1960-luvulla Suomen alueellisen puolustusjärjestelmän keskeisimpiä suunnittelijoita. Pääesikuntauransa jälkeen hän oli Uudenmaan rakuunapataljoonan komentaja 1969–1971, Kaakkois-Suomen sotilasläänin esikuntapäällikkö 1972–1973, Sotakorkeakoulun johtajan apulainen ja johtaja 1973–1977 sekä Kaakkois-Suomen sotilasläänin komentaja 1977–1980. Ruutu oli myös kadettikoulun sotahistorian opettaja 1957–1958 ja maanpuolustuskurssien sotilaallisen maanpuolustuksen opettaja 1965–1969. Hänet ylennettiin majuriksi 1961, everstiluutnantiksi 1966, everstiksi 1972 ja kenraalimajuriksi 1976. Hän oli myös kunnallispolitiikassa Hämeenlinnan kaupunginhallituksen jäsenenä 1962–1963.


title: Juhani Ruutu

text: Ruudun isä oli professori Yrjö Ruutu. Eversti Kalle Ruutu (s. 1945) on hänen poikansa.


title: Jurassic Park: Trespasser

text: Jurassic Park: Trespasser (myös nimellä Trespasser: The Lost World - Jurassic Park tai lyhyesti Trespasser) on DreamWorks Interactiven kehittämä ja Electronic Artsin julkaisema "Kadonnut maailma – Jurassic Park" -elokuvan jälkeisiin tapahtumiin sijoittuva videopeli. Aikanaan pelin tuli mullistaa videopelin grafiikka ja tehosteet, mutta koska pelin julkaisemisessa kiirehdittiin liikaa, on peliä pidetty vuoden 1998 huonoimpana videopelinä.


title: Jurassic Park: Trespasser

text:
Nuori Anne-niminen nainen on häämatkalla Costa Ricaan. Lentokoneeseen tulee tekninen vika ja kone pakkolaskeutuu Isla Sorna -dinosaurussaarelle. Anne on ainut elossa oleva matkustaja, joten hän lähtee kulkemaan saarta pitkin etsien mahdollista pelastusta ennen kuin huomaa InGen-yhtion kyltin ja tajuaa olevansa Jurassic Parkin alue B:llä. Anne selviytyy dinosauruksista saarelta löytämiensä aseiden avulla, jotka jäivät sinne InGenin metsästäjiltä (elokuvassa "Kadonnut maailma – Jurassic Park").
Pelin aikana kuullaan otteita John Hammondin muistelmista, joissa hän kertoo puiston rakentamisesta ja dinosaurusten luomisesta sekä onnettomuudesta Isla Nublar -saarella. Joissain kohdissa peliä pelaaja voi saada vinkin kunnellessaan kyseisiä muistelmia.


title: Luettelo Saksan kunnista

text: Tämä artikkeli on luettelo Saksan kunnista. Poliittisesti itsenäiset kunnat ja kaupungit on esitetty luettelossa osavaltioittain saksankielisten nimien mukaisessa aakkosjärjestyksessä. Ne kunnat, jotka ovat kuntamuodoltaan kaupunkeja on lihavoitu. Luettelossa on myös Markt-tyyppisiä ja Flecken-tyyppisiä kuntia, joista Flecken-tyyppisten nimet on "kursivoitu". Kunnallishallinnottomia alueita () ei ole otettu mukaan luetteloihin.


title: Luettelo Saksan kunnista

text: Kesäkuussa 2012 Saksassa oli noin 11 300 poliittisesti itsenäistä kuntaa, joista suunnilleen 2 100 oli kaupunkeja.


title: Luettelo Saksan kunnista

text: Baden-Württembergissä oli 1.1.2009 yhteensä 1 101 poliittisesti itsenäistä kuntaa. Niistä 312 oli kaupunkeja ja 789 muita kuntia.


title: Luettelo Saksan kunnista

text: Baijerissa oli 1.6.2009 yhteensä 2 056 poliittisesti itsenäistä kuntaa. Niistä 317 oli kaupunkeja, 386 Markt-kuntia ja 1 353 muita kuntia.


title: Luettelo Saksan kunnista

text: Berliinin osavaltiossa on vain yksi kunta, joka on kuntamuodoltaan kaupunki.Brandenburgissa oli 1.4.2013 yhteensä 419 poliittisesti itsenäistä kuntaa. Niistä 113 oli kaupunkeja ja 306 muita kuntia.


title: Luettelo Saksan kunnista

text: Bremenin osavaltiossa on kaksi kuntaa, jotka molemmat kuntamuodoltaan kaupunkeja.Hampurin osavaltiossa on vain yksi kunta, joka on kuntamuodoltaan kaupunki.


title: Luettelo Saksan kunnista

text: Hampuri ()


title: Luettelo Saksan kunnista

text: Hessenissä oli 21.2.2013 yhteensä 426 poliittisesti itsenäistä kuntaa. Niistä 191 oli kaupunkeja ja 235 muita kuntia.


title: Luettelo Saksan kunnista

text: Mecklenburg-Etu-Pommerissa oli 1.1.2013 yhteensä 780 poliittisesti itsenäistä kuntaa. Niistä 84 oli kaupunkeja ja 696 muita kuntia.


title: Luettelo Saksan kunnista

text: Ala-Saksissa oli 1.3.2013 yhteensä 1 003 poliittisesti itsenäistä kuntaa. Niistä 162 oli kaupunkeja ja 841 muita kuntia.


title: Luettelo Saksan kunnista

text: Nordrhein-Westfalenissa oli 23.8.2012 yhteensä 396 poliittisesti itsenäistä kuntaa. Niistä 271 oli kaupunkeja ja 125 muita kuntia. Muista osavaltioista poiketen kuntia ei ole esitetty aakkosjärjestyksessä pelkän nimen mukaan, vaan kaupungin tai kunnan tyypin ja nimen mukaan. Kaupunkeja ei myöskään ole tämän osavaltion kohdalla lihavoitu.


title: Luettelo Saksan kunnista

text: Rheinland-Pfalzissa oli 1.1.2012 yhteensä 2 306 poliittisesti itsenäistä kuntaa. Niistä 128 oli kaupunkeja ja 2 178 muita kuntia. Muista osavaltioista poiketen kuntia ei ole esitetty aakkosjärjestyksessä pelkän nimen mukaan, vaan kaupungin tai kunnan tyypin ja nimen mukaan. Kaupunkeja ei myöskään ole tämän osavaltion kohdalla lihavoitu.Saarlandissa oli 1.6.2006 yhteensä 52 poliittisesti itsenäistä kuntaa. Niistä 17 oli kaupunkeja ja 35 muita kuntia.


title: Luettelo Saksan kunnista

text: Saksissa oli 1.1.2013 yhteensä 438 poliittisesti itsenäistä kuntaa. Niistä 171 oli kaupunkeja ja 267 muita kuntia.


title: Luettelo Saksan kunnista

text: Saksi-Anhaltissa oli 19.2.2013 yhteensä 222 poliittisesti itsenäistä kuntaa. Niistä 105 oli kaupunkeja ja 117 muita kuntia.


title: Luettelo Saksan kunnista

text: Schleswig-Holsteinissa oli 1.3.2013 yhteensä 1 110 poliittisesti itsenäistä kuntaa. Niistä 63 oli kaupunkeja ja 1 047 muita kuntia.


title: Luettelo Saksan kunnista

text: Thüringenissä oli 1.1.2013 yhteensä 878 poliittisesti itsenäistä kuntaa. Niistä 126 oli kaupunkeja ja 752 muita kuntia.


title: Sydney Greenstreet

text: Sydney Hughes Greenstreet (27. joulukuuta 1879 Sandwich, Englanti – 18. tammikuuta 1954 Hollywood, Kalifornia) oli englantilainen näyttelijä. Hän aloitti teatterissa ja siirtyi elokuviin 62-vuotiaana elokuvassa The Maltese Falcon (Maltan haukka, 1941). Hän työskenteli Warner Brothersin riveissä koko tuon vuosikymmenen lopun. Greenstreet näytteli mm. elokuvissa The Mask of Dimitrios (Suurhuijari Dimitrios, 1944) ja The Verdict (Musta hansikas, 1946) näyttelijä Peter Lorren kanssa. Hän näytteli useita rooleja Hollywood-legendojen kanssa (mm. James Stewart, Humphrey Bogart ja Spencer Tracy) lyhyestä elokuvaurastaan huolimatta. Greenstreet jäi elokuvamaailmasta eläkkeelle vuonna 1949, jonka jälkeen hän jatkoi työskentelyä radiossa.


title: Sydney Greenstreet

text: kirja: 501 Elokuvatähteä, Steven Jay Schneider, 2007


title: Soili Perkiö

text: Soili Perkiö (s. 28. maaliskuuta 1958 Helsinki) on suomalainen säveltäjä ja Sibelius-Akatemian musiikkikasvatuksen lehtori. Perkiö on säveltänyt yhteistyökumppaninsa, kirjailija Hannele Huovin runoja lauluksi usealla levyllä, alkaen lastenlevystä Vauvan vaaka (1995). He saivat vuonna 2009 yhdessä lastenkulttuurin valtionpalkinnon. Varhaisiän musiikinopettajat ry:n myöntämän Vuoden lastenlevy -tunnustuksen Perkiö sai vuonna 2012 yhdessä Liisa Kallion kanssa julkaistusta teoksestaan Pikku Papun laulut ja vuonna 2014 yhdessä Hannele Huovin kanssa "Muumiperheen lauluretki" -albumista.


title: Suomen joukkue Kanada-cupissa 1976

text: Suomen jääkiekkomaajoukkue vuoden 1976 Kanada-cupissa, jossa Suomi jäi alkusarjaan.


title: Vanilla Ninja (albumi)

text: Vanilla Ninja on virolaisen Vanilla Ninja -yhtyeen esikoisalbumi. Se julkaistiin ainoastaan Virossa 30. toukokuuta 2003. Se sijoittui Viron albumilistan ykkössijalle. Yhtye osallistui albumilla olevalla ”Club Kung Fu” -kappaleella Viron Eurolaul-kilpailuun. Kappale julkaistiin singlenä, ja se sijoittui Saksan singlelistalla sijalle 95.


title: Vanilla Ninja (albumi)

text: Albumi sisältää kappaleita sekä viroksi että englanniksi. Se on yhtyeen ainut albumi, jolla on vironkielisiä kappaleita.


title: Traces of Sadness

text: Traces of Sadness on virolaisen Vanilla Ninja -yhtyeen toinen studioalbumi. Se julkaistiin kesäkuussa 2004.


title: Traces of Sadness

text: Albumille sisältyvät menestyneet singlet ”Tough Enough”, ”Liar” and ”When the Indians Cry”. Se sijoittui Saksan albumilistalla kolmannelle sijalle, Itävallassa neljännelle sijalle ja Sveitsissä sijalle 14. Puolassa albumi sijoittui sijalle 37.


title: Traces of Sadness

text: Albumia on myyty kultalevyyn oikeuttava määrä (100 000 kappaletta) Saksassa ja Itävallassa (15 000 kappaletta).


title: Glee: The Music, Volume 2

text:
Glee: The Music, Volume 2 on toinen albumi FOXin televisiosarjasta Glee, jota esittää suomessa Sub. Se sisältää cover-versioita ensimmäisen tuotantokauden yhdeksännestä-kolmannestatoista ensimmäisestä jaksosta, ja se julkaistiin 4. joulukuuta 2009.
Kaikki kappaleet albumilta julkaistiin digitaalisina singleinä ja esitettiin sarjassa, lukuun ottamatta kappaletta "Don't Make Me Over", jota käytettiin vain instrumentaalina.


title: Glee: The Music, Volume 2

text: "Allmusicin" Andrew Leahey kommentoi, että soundtrack tuntui "hieman hätäiseltä" albumin julkaisupäivämäärän johdosta, ja siksi, koska se sisältää musiikkia vain sarjan viidestä jaksosta. Hän kuitenkin kehui Ushkowitzin, Rileyn ja McHalen lisääntyneitä lauluosuuksia. Leahey totesi, että "Siitä huolimatta, Lea Michele ja Matthew Morrison jatkavat sarjan pyörien viemistä.", kutsuen Morrisonin mash-upia kappaleista "Don't Stand So Close to Me" ja "Young Girl" "albumin kekseliäimmiksi lauluiksi".


title: Glee: The Music, Volume 2

text: Christopher John Farley, "The Wall Street Journalilta" kommentoi, että Michelellä, Rileyllä ja McHalella on "eniten erottuvimmat äänet" kaikista Gleen näyttelijöistä vihjaillen, että Michelen tulkinta kappaleesta "Don't Rain on My Parade" "tulee saamaan jotkut kuuntelijat haluamaan hänet takaisin Broadwaylle". Brian Linder "IGN:ltä" arvioi kappaleen "Endless Love" "ihanaksi" ja "Don't Stand So Close to Me"/"Young Girlin" "luovaksi mash-upiksi", mutta totesi: "nämä kappaleet eivät ole läheskään niin vahvoja, jos ne esitetään ohjelman ulkopuolella." Linder arveli, että Rileyn esitys kappaleesta "And I'm Telling You I'm Not Going" oli "hyvässä asemassa Jennifer Hudsonin kanssa", ja uskoi Michelen coveria kappaleesta "My Life Would Suck Without You" albumin parhaimmaksi kappaleeksi.


title: Kuşadası

text: Kuşadası on kaupunki Turkin länsirannikolla. Vuonna 2014 siellä oli lähes 78 000 asukasta.


title: Kuşadası

text: Kuşadası on suosittu matkailukohde. Sinne tehdään pakettimatkoja, ja Efesokseen matkailijoita vievät risteilyalukset pysähtyvät sen satamaan. Kaupungin laidalla sijaitsee Adaland-niminen vesipuisto.


title: Kuşadası

text: Kuşadasin vanhimmat jäänteet asutuksesta ovat ajalta 3000 vuotta eaa. Persialaiset valtasivat sen 646 eaa., ja noin vuodesta 200 eaa. se oli osa ensin Roomaa, sittemmin Bysanttia. Kuşadasin linnoitus ja vanhakaupunki ovat ottomaanien valtakaudelta. Kreikkalaiset valtasivat kaupungin ensimmäisen maailmansodan päätteeksi, ja vuodesta 1922 se on ollut osa itsenäistä Turkkia.


title: Josefa Idem

text: Josefa Idem (s. 23. syyskuuta 1964 Goch, Rheinland-Pfalz, Saksan liittotasavalta) on saksalaissyntyinen, nykyisin italialainen ratamelonnan olympiavoittaja ja poliitikko. Hän osallistui ensimmäisenä naisurheilijana kahdeksan kertaa olympialaisiin ja saavutti viisi mitalia. Viimeisen MM-mitalinsa hän saavutti 44-vuotiaana vuonna 2009.


title: Josefa Idem

text:
Ensimmäisen olympiamitalinsa Idem saavutti Los Angelesissa 1984 Saksan liittotasavaltaa edustaen. Hän saavutti kajakkikaksikoiden 500 metrillä pronssia ja sijoittui kajakkinelosten 500 metrillä viidenneksi. Soulissa 1988 hän sijoittui kajakkiyksiköissä yhdeksänneksi ja nelosissa viidenneksi. Barcelonassa 1992 hän edusti jo Italiaa ja sijoittui yksiköissä neljänneksi.
Atlantassa 1996 hän saavutti yksiköissä pronssia ja Sydneyssä 2000 hän vihdoin voitti kultaa. Ateenassa 2004 ja Pekingissä 2008 Idem saavutti yksiköissä hopeaa ja kahdeksansissa olympialaisissaan Lontoossa 2012 hän sijoittui viidenneksi.
Idem valittiin Italian tasa-arvo-, urheilu- ja nuorisoministeriksi Enrico Lettan hallitukseen huhtikuussa 2013.


title: Space Metal

text: Space Metal voi tarkoittaa ainakin seuraavia asioita:


title: Jääkiekon maailmanmestaruuskilpailujen 2013 kokoonpanot

text: Tämä on luettelo jääkiekon maailmanmestaruuskilpailuihin 2013 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2012–2013 edustamansa seura.


title: Space Metal (Star Onen albumi)

text: Space Metal on vuonna 2002 ilmestynyt Star One -kokoonpanon ensimmäinen studioalbumi. Albumin kappaleet perustuvat avaruusaiheisiin elokuviin.


title: Santa Cruzin saarten taistelu

text: Santa Cruzin saarten taistelu oli toisen maailmansodan meritaistelu, joka käytiin Yhdysvaltain ja keisarillisen Japanin laivastojen välillä Salomonsaarten lähistöllä 25.–27. lokakuuta 1942. Taistelua on kuvattu Japanin Pyrrhoksen voitoksi, sillä se menetti paljon kokeneita lentäjiä, ja menetys toi liittoutuneille strategista etua.


title: Santa Cruzin saarten taistelu

text: Taistelussa Yhdysvallat menetti lentotukialus "USS Hornetin" ja hävittäjä "USS Porterin", ja 81 sen lentokonetta ammuttiin alas. Lisäksi "USS Enterprise", kevyt tukialus "USS San Juan", taistelulaiva "USS South Dakota" ja hävittäjät "USS Smith" ja "USS Mahan" vaurioituivat pahasti. Japani ei menettänyt yhtään alusta, mutta 99 sen lentokonetta ammuttiin alas ja lentotukialukset "Shōkaku" ja "Zuihō" sekä raskas risteilijä "Chikuma" vaurioituivat pahasti. Japanilaiset menettivät 500 miestä ja yhdysvaltalaiset 266 miestä. Taistelu kulutti japanilaisten voimia niin paljon, että liittoutuneet saavuttivat ratkaisevat voitot japanilaisista Guadalcanalin taistelussa.


title: Cesare Beccaria

text: Cesare Beccaria Bonesana, Gualdrascon ja Villareggion markiisi (15. maaliskuuta 1738 Milano – 28. marraskuuta 1794 Milano) oli valistusajalla vaikuttanut italialainen juristi, filosofi ja poliitikko, joka tunnetaan parhaiten teoksestaan "Rikoksesta ja rangaistuksesta". Teos muodostaa nykyaikaisen rikosoikeudellisen ajattelun perustan ja aloitti ensimmäisen abolitionistisen liikkeen. Jotkut teoksen edistyksellisistä argumenteistä olivat jo vanhoja, mutta Beccaria tekee niistä erinomaisen yhteenvedon kuten myös uutuutena erottaa ne uskonnollisesta kontekstista. Hän perustaa kirjassaan rankaisuvallan pohjan ja rajat sekä suosittelee rangaistuksen suhteellistamista tehtyyn rikokseen nähden. Beccaria myös asettaa periaatteeksi uskonnollisen ja oikeudellisen vallan erottamisen. Tuomiten eräiden rangaistusten julmuuden verraten niitä tehtyyn rikokseen, hän tuomitsee kidutuksen ja kuolemantuomion barbaarisiksi, ja ehdottaa rikosten ennaltaehkäisyä rikoksista rankaisemisen sijaan.


title: Cesare Beccaria

text: Beccaria syntyi varakkaaseen milanolaiseen aatelisperheeseen. Hänen isänsä oli Giovanni Saverio di Francesco ja äitinsä Maria Visconti di Saliceto. Hän opiskeli vuosina 1747–1755 jesuiittojen ylläpitämässä koulussa Parmassa, jonka jälkeen hän jatkoi opintojaan Pavian yliopistossa, jossa suoritti oikeustieteen tohtorinarvon vuonna 1758 20 vuoden iässä. Beccaria nai Teresa Blascon vuonna 1761 johtaen välirikkoon perheen kanssa, koska hänen isänsä piti avioliittoa epäsäätyisenä. Vaimonsa kanssa Beccaria sai neljä lasta: Giulia Beccaria (1762–1841), joka sai nimensä Jean-Jacques Rousseaun kirjan "La Nouvelle Héloïse" päähenkilön Julie'n mukaan; Maria Beccaria (1766–1788), jolla oli vakavia neurologisia häiriöitä ja joka kuoli nuorena; Giovanni Annibale, joka syntyi ja kuoli vuonna 1767 ja Margherita, joka syntyi ja kuoli vuonna 1772. Beccaria oli kiinnostunut myös matematiikasta ja taloudesta, joista hän oikeustieteen ohella piti luentoja. Vuodesta 1770 alkaen hän toimi Milanon hallinnossa. Beccarian ajatteluun vaikuttivat Montesquieu, Claude Adrien Helvétius ja ensyklopedistit.


title: Cesare Beccaria

text: Aluksi hän osoitti suurta mielenkiintoa matematiikkaa kohtaan, mutta Montesquieun tutkielmat ohjasivat hänen mielenkiintonsa talouteen. Hänen ensimmäinen julkaisunsa vuonna 1762 oli traktaatti Milanon herttuakunnan valuutan häiriöistä, joihin hän ehdotti ratkaisuja.


title: Cesare Beccaria

text: Tänä aikana Beccaria yhdessä veljesten Pietro ja Alessandro Verri sekä monien muiden Milanon aristokratiasta peräisin olevien nuorten miesten kanssa muodosti kirjallisuusseuran, jonka nimeksi tuli "L'Accademia dei pugni" (Nyrkkiakatemia). Nimi tuli siitä, että sen tarkoitus oli tehdä pilaa Italiassa lisääntyvistä ummehtuneista akatemioista ja siitä, että rauhalliset keskustelut päättyivät usein tappeluiksi. Valistuksen periaatteiden hengessä seuran tehtävä oli "sotia hellittämättä taloudellista epäjärjestystä, byrokraattista tyranniaa, uskonnollista kapeakatseisuutta ja älyllistä pikkumaisuutta vastaan". Seuran päätehtävä oli edistää taloudellisia, poliittisia ja hallinnollisia uudistuksia.


title: Cesare Beccaria

text: Verrin veljekset ja Beccaria aloittivat tärkeän kulttuurisen uudistusliikkeen, joka keskittyi heidän kirjallisuuslehtensä "Il Caffè" ("Kahvila") ympärille, joka ilmestyi kesästä 1764 alkaen kahden vuoden ajan, ja joka sai innoitusta Addisonin ja Steelen kirjallisuuslehdestä "The Spectator" sekä muista sen kaltaisista julkaisuista. "Il Caffè" -lehti esitteli kokonaan uuden kulttuurisen suuntauksen pohjois-Italiassa. Sen valistuneella retoriikalla ja tasapainoisella sosiopoliittisten ja kirjallisten aiheiden käsittelyllä sen anonyymit tekijät pitivät yllä Italian sivistyneen luokan mielenkiintoa esitellessään sellaisia uusia ajatuksia kuten Voltairen tai Diderot'n.


title: Cesare Beccaria

text: Vuonna 1764 Beccaria julkaisi lyhyen, mutta aiheellisesti kiitellyn tutkielman "Rikoksesta ja rangaistuksesta", joka merkitsi valistusajan kohokohtaa Milanossa. Siinä Beccaria toi esille joitain ensimmäisiä moderneja argumentteja kuolemanrangaistusta vastaan. Hänen teoksensa oli myös ensimmäinen penologian alan teos, puoltaen rikosoikeuden uudistamista. Kirja oli ensimmäinen täysimittainen teos, joka puuttui rikosoikeusreformeihin ja ehdotti, että rikosoikeuden tulisi olla yhdenmukainen rationaalisten periaatteiden kanssa. Se on vähemmän teoreettinen teos kuin Hugo Grotiuksen, Samuel von Pufendorfin ja muiden vastaavien ajattelijoiden kirjoitukset ja yhtä paljon kannanotto kuin teoria. Tässä teoksessa Beccaria heijasteli "Il Caffè" -ryhmän vakaumuksia, joka pyrki aiheuttamaan uudistuksia valistusajan hengessä.


title: Cesare Beccaria

text: Periaatteet, joihin Beccaria vetosi, olivat järki, käsitys yhteiskunnasta sopimuksena ja ennen kaikkea hyöty, tai suurin onni suurimmalle mahdolliselle joukolle. Beccaria kehitti tätä periaatetta yhdessä Pietro Verrin kanssa ja saaden vaikutteita Jeremy Benthamiltä kehitti periaatteensa kokonaiseksi utilitaristiseksi doktriiniksi.


title: Cesare Beccaria

text: Beccaria tuomitsi avoimesti kuolemanrangaistuksen kahdesta syystä:


title: Cesare Beccaria

text: Beccaria kehitti tutkielmassaan lukuisia innovatiivisia ja vaikutusvaltaisia periaatteita:


title: Cesare Beccaria

text: Hän myös vastusti aseenkannon rajoittamista ja puhui ensimmäisenä koulutuksen puolesta rikollisuutta vähentävänä tekijänä.


title: Cesare Beccaria

text: Verrin veljesten kanssa Beccaria matkusti Pariisiin, jossa hän sai lämpimän vastaanoton valistusfilosofeilta. Myöhemmin hän vetäytyi syrjään palaten vaimonsa Teresan luo eikä enää uskaltautunut ulkomaille. Välirikko Verrin veljesten kanssa osoittautui pysyväksi; he eivät ymmärtäneet miksi Beccaria jätti asemansa suosionsa huipulla.


title: Cesare Beccaria

text: Useita uudistuksia Euroopan maiden rikoslaeissa voidaan johtaa Beccarian tutkimuksiin, vaikka vain harvat aikalaiset olivat vakuuttuneita Beccarian argumenteistä kuolemanrangaistusta vastaan. Kun Toscanan suurherttuakunta lakkautti ensimmäisenä maana maailmassa kuolemanrangaistuksen, nojasi päätös Beccarian argumenttiin kuolemanrangaistuksen hyödyttömyydestä eikä suinkaan siihen, ettei valtiolla ole oikeutta teloittaa kansalaisiaan.


title: Cesare Beccaria

text: Marraskuussa 1768 Beccaria nimitettiin varta vasten hänelle Milanoon perustetun oikeustieteen ja taloustieteen oppituolin haltijaksi. Hänen tiukasti utilitarismiin perustuneet luentonsa taloustieteestä ovat olivat sopusoinnussa englantilaisen taloustieteellisen ajattelun kanssa. Beccaria ei onnistunut enää luomaan "Rikoksesta ja rangaistuksesta" -kirjan veroista teosta elinaikanaan, vaikka hän sitä yrittikin. Hänen kansantaloustieteelliset kirjoituksensa "Elementi di economia pubblica" julkaistiin postuumisti vuonna 1804.


title: Cesare Beccaria

text: Vuonna 1771 Beccariasta tuli jäsen Milanon talousneuvostossa ja vuonna 1791 hänet nimitettiin lakikoodeksin uudistamisesta vastaavaan lautakuntaan, jossa hänen vaikutuksensa oli huomattava. Hän kuoli Milanossa.


title: Cesare Beccaria

text: Beccarian tytär Giulia oli italialaisen kirjailijan ja runoilijan Alessandro Manzonin äiti.


title: Blue Tattoo

text: Blue Tattoo on virolaisen Vanilla Ninja -yhtyeen kolmas studioalbumi. Se julkaistiin maaliskuussa 2005.


title: Blue Tattoo

text: Albumi sijoittui Saksan albumilistalla neljännelle sijalle, Itävallassa neljännelle sijalle ja Sveitsissä sijalle seitsemän. Puolassa albumi sijoittui sijalle 19.


title: James Vincent McMorrow

text: James Vincent McMorrow (s. 14. tammikuuta 1983) on irlantilainen folk laulaja ja lauluntekijä. Hänen debyyttialbuminsa: "Early in the Morning" julkaistiin helmikuussa 2010. Hän kirjoitti albumin yksinäisyyden aikana rantatalossa Irlannissa. Hänen musiikkiaan on verrattu Bon Iveriin, Sufjan Stevensiin, ja Ray LaMontagneen. Kappaleita "Early in the Morning" -albumilta on käytetty yhdysvaltalaisissa televisio-ohjelmissa.


title: James Vincent McMorrow

text: McMorrowin teki televisio debyyttinsä BBC Two:n ohjelmassa "Later... with Jools Holland" 27. toukokuuta 2011.


title: James Vincent McMorrow

text: McMorrow esiintyi Eurosonic Festivaleilla 2012 sillon kun Irlanti oli "valokeila maa".


title: Närhi (täsmennyssivu)

text: Närhi voi tarkoittaa ainakin seuraavia asioita:Närhi on suomenkielinen sukunimi. Huhtikuun 2013 lopussa kyseinen sukunimi oli 1815 henkilöllä. Tunnettuja Närhiä ovat muun muassa:


title: Patrick Taval

text: Patrick Taval (4. toukokuuta 1956 – 29. huhtikuuta 2013) oli papuauusiguinealainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 8. tammikuuta 1984 ja nimitettiin Rabaulin vihkipiispaksi sekä Thimidan titulaaripiispaksi 22. kesäkuuta 1999. Piispaksi konsekroinnin suoritti 2. lokakuuta Karl Hesse, jota avustivat Desmond Charles Moore ja Ambrose Kiapseni.


title: Patrick Taval

text: Taval sai 6. joulukuuta 2007 nimityksen Kereman koadjuuttoripiispaksi, ja 13. maaliskuuta 2010 hänestä tuli sen piispa. Tässä virassa hän toimi, kunnes kuoli 56-vuotiaana.


title: Desmond Charles Moore

text: Desmond Charles Moore (s. 12. toukokuuta 1926 Thebarton) on australialainen, Papua-Uudessa-Guineassa toiminut roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 27. heinäkuuta 1957 ja nimitettiin Sideian (sittemmin Alotau-Sideian) hiippakunnan johtoon 7. maaliskuuta 1970. Piispaksi konsekroinnin suoritti 2. heinäkuuta Virgil Patrick Copas, jota avustivat James William Gleeson ja Francis John Doyle.


title: Desmond Charles Moore

text: Moore jäi eläkkeelle 25. kesäkuuta 2001.


title: NHL-kausi 1954–1955

text: NHL-kausi 1954–1955 oli National Hockey Leaguen historian 38. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.


title: NHL-kausi 1954–1955

text: Runkosarjan pistepörssin ja Art Ross Trophyn voitti Montreal Canadiensia edustanut Bernie Geoffrion. Geoffrion keräsi 70 ottelussa yhteensä 75 tehopistettä, joista 38 oli maaleja ja 37 syöttöpisteitä. Hän myös jakoi maalipörssin voiton Maurice Richardin kanssa 38 osumallaan. Pudotuspelien pistepörssin ykkönen oli puolestaan Detroit Red Wingsin Gordie Howe. Hän teki 11 pudotuspeliottelussa 20 tehopistettä, joista 9 oli maaleja ja 11 maaliin johtaneita syöttöjä. Hart Trophyn sai Toronto Maple Leafsia edustanut Ted Kennedy.


title: NHL-kausi 1954–1955

text: Parhaalle puolustajalle jaettavan Norris-palkinnon voitti Montreal Canadiensin Doug Harvey, ja parhaan tulokkaan Calder Memorial Trophyn sai Chicago Black Hawksia edustanut Ed Litzenberger.


title: NHL-kausi 1954–1955

text: Pyhän Patrickin päivänä 17. maaliskuuta 1955 Montreal Canadiensin ja Detroit Red Wingsin välisen runkosarjaottelun yhteydessä sattui kuuluisa mellakka, joka tunnetaan englanniksi nimellä ”Richard Riot” ja ranskaksi nimellä ”L’Émeute”. Neljä päivää aiemmin Maurice Richard oli ottanut yhteen häntä mailalla päähän lyöneen Boston Bruins -puolustaja Hal Laycoen kanssa. Nujakan yhteydessä myös tapaukseen puuttunut linjatuomari Cliff Thompson oli joutunut Richardin iskun kohteeksi. Tämän seurauksena NHL:n presidentti Clarence Campbell asetti tuolloin NHL:n pistepörssin kärjessä olleen Richardin pelikieltoon koko loppukauden ajaksi. Kyseessä oli siihen mennessä pisin NHL:ssä annettu pelikielto. Laycoe ei sen sijaan saanut tilanteesta minkäänlaista rangaistusta.


title: NHL-kausi 1954–1955

text: Päätös raivostutti kanadanranskalaiset, joille Richard oli suuri urheilusankari ja kanadanranskalaisuuden ilmentymä. Niinpä Campbellin tullessa katsomaan Montrealin kotiottelua Detroitia vastaan hänet otettiin vastaan buuauksin ja hänen päälleen viskeltiin muun muassa kananmunia. Ensimmäisen erän päätyttyä Campbellin suuntaan heitettiin kyynelkaasupommi. Niinpä ottelun tapahtumapaikkana toiminut Montreal Forum jouduttiin evakuoimaan, ja Detroit nimettiin ottelun voittajaksi vain yhden erän jälkeen. Mellakoiva yleisö jatkoi kuitenkin riehumistaan kaduilla rikkoen muun muassa ikkunoita ja kääntäen autoja ylösalaisin. Kahdentoista poliisin lisäksi 25 siviiliä loukkaantui ja yli 60 ihmistä pidätettiin. Lisävahinkojen estämiseksi Richard vetosi seuraavana päivänä yleisöön radiossa, jotta kaaos saataisiin päättymään, ja tämän jälkeen väkivaltaisuuksia ei enää esiintynyt.


title: NHL-kausi 1954–1955

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1954–1955

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Our Version of Events

text: Our Version of Events on Emeli Sandén vuonna 2012 julkaistu esikoisalbumi. Se debytoi Suomen virallisen listan sijalla 5.


title: Varjojen vangit

text: Varjojen vangit () on Darren Shanin kirjoittaman Darren Shanin tarina -kirjasarjan yhdestoista osa. Se on myös sarjan toiseksi viimeinen osa. Englanninkielinen alkuteos julkaistiin vuonna 2003 ja suomennos vuonna 2013.


title: Varjojen vangit

text: Darren Shan ja siniviitta Harkat Mulds ovat kulkeneet Friikkisirkuksen mukana siitä lähtien, kun olivat palanneet hirvittävältä matkaltaan Sielujen järveltä. Darren näkee outoja painajaisia itsestään, Stevestä ja Varjojen valtiaasta. Eräänä iltana herra Pitkä ilmoittaa, että sirkus palaa Darrenin kotikaupunkiin, paikkaan jossa kaikki alkoi.


title: Varjojen vangit

text: Sirkuksen leiriytyessä vanhalle jalkapallostadionille Darren lähtee tutkimaan kotikaupunkiaan ja lopulta vanhaa kotiaan. Huomattuaan sisarensa, Annie Shan, viettävän onnellista elämää lapsensa kanssa heidän lapsuuden kodissaan, Darren päättää olla häiritsemättä. Yö tämän jälkeen tuntematon poika ilmestyy toivoen saavansa lipun Friikkisirkuksen esitykseen. Darius niminen poika kyselee paljon kysymyksiä ja käyttäytyy oudosti jättäen Harkatin ja Darrenin epäileviksi.


title: Varjojen vangit

text: Friikkisirkuksen esityksen alkaessa Darren ja Harkat odottavat Dariusta, mutta hän ei saavu. Sitä vastoin Darren näkee vanhan ystävänsä, Tommy Jonesin. Jekkus Flang, eräs Friikkisirkuksen esiintyjistä, esittelee Darrenin Tommylle, josta on tullut kuuluisa jalkapalloilija. Tommy on järkyttynyt siitä, että Darren on elossa sen jälkeen, kun lavasti oman kuolemansa kahdeksantoista vuotta sitten, kun hänestä tuli vampyyrin oppipoika. Darren sepittää Tommylle tarinan siitä, että hänellä on harvinainen tauti, joka estää normaalin ikääntymisen ja sen vuoksi hänen on kuljettava Friikkisirkuksen mukana.


title: Varjojen vangit

text: Tommy antaa Darrenille lipun jalkapallon semifinaaliin. Ottelun loputtua Darren todistaa J.V.:n ja Morgan Jamesin tappavan Tommyn. Darren lähtee heidän peräänsä ja löytääkin heidät kujalta, jossa Gannen Harst ja Steve Leopardi ovat odottaneet häntä. Darren saa myös selville, että Darius on Steven poika ja puolivampaneesi. Steven käskystä Darius ampuu Darrenia nuolipyssyllä osuen häntä oikeaan olkapäähän. Onnekseen Darren pääsee pakenemaan, vaikkakin pahoin loukkaantuneena. Myöhemmin kaksi koditonta, Declan ja Pikku-Kenny, ottavat Darrenin mukaansa ja vievät Debbien ja Alicen luo. Debbie ja Alice kertovat suunnitelmastaan värvätä kodittomia vampyyrien versioiksi vampeteista, nimeltään vampiirit.


title: Varjojen vangit

text: Vancha Marchin liityttyä joukkoon, hän, Darren, Harkat, Debbie ja Alice lähtevät kohti Friikkisirkusta, jossa he menevät herra Pitkän puheille. Darren pyytää herra Pitkää paljastamaan, näkeekö hän Darrenia tulevaisuudessa. Darren näkyy siinä tulevaisuudessa, jossa vampyyrit ovat voittaneet Arpien sodan, muttei siinä, missä vampaneesit voittivat. Vanchaa herra Pitkä ei löytänyt kummastakaan, sillä Varjojen valtias tappoi Vanchan molemmissa.


title: Varjojen vangit

text: Pian keskustelun jälkeen J.V. Ja Morgan James sieppaavat käärmepoika Shancusin. Darren, Vancha, Debbie, Harkat, Evra ja Alice lähtevät viimeiseen taisteluun Vampaneesimestaria, Steve Leopardia, vastaan. He ovat saaneet Dariusin panttivangikseen ja suunnittelevat vaihtavansa tämän Shancusiin.


title: Varjojen vangit

text: Noita Evannan tavatessaan Darren saa vahvistuksen epäilyilleen Varjojen valtiaasta. Maailman tuhoava Varjojen valtias nousee varmasti ja se on oleva joko Darren tai Steve Leopardi.


title: Varjojen vangit

text: Joukko jäljittää Steven vanhaan elokuvateatteriin. Ennen vaihtokaupan etenemistä Steve kuitenkin taittaa Shancusin niskan tappaen täman ja haastaa Darrenin tekemään saman Dariusille. Ennen kuin Darren ehtii toimia, Steve käskee Dariusia paljastamaan äitinsä nimen: Annie Shan.


title: Girardi

text: Girardi on muun muassa seuraavien henkilöiden sukunimi:


title: Matti Suuronen

text: Matti Suuronen (14. kesäkuuta 1933 Lammi – 16. huhtikuuta 2013 Espoo) oli suomalainen arkkitehti. Hänen kansainvälisestikin tunnettu työnsä on lujitemuovista valmistettu Futuro-talosarja.


title: Matti Suuronen

text: Suuronen valmistui Teknillisestä Korkeakoulusta 1961 ja perusti pian oman toimiston, Casa Finlandian, jossa oli enimmillään 12 työntekijää. Hän suunnitteli Gulfin huoltamoita, kioskeja, omakoti- ja rivitaloja ja myös julkisia rakennuksia.


title: Matti Suuronen

text: Futuron herättämän kansainvälisen kiinnostuksen imussa Polykem Oy lanseerasi kokonaisen sarjan Matti Suurosen suunnittelemia muovirakennuksia. Tähän Casa Finlandia -sarjaan kuuluivat huoltoasema CF-100/200 (1969), kioski CF-10 (1970) sekä asuin- tai liikerakennus Venturo (1971). Casa Finlandia -tuotteiden yhteisenä nimittäjänä oli ajatus tehdä sarjavalmisteisia, kestäviä, helposti kuljetettavia ja pystytettäviä rakennuksia. Numerot CF-sarjan rakennusten nimissä viittaavat sisätilojen neliömääriin.


title: Matti Suuronen

text: Säilyneitä Casa Finlandia -sarjan huoltoasemarakennuksia löytyy nykyisin ainakin Vantaan Simonkylästä sekä St1-asema Lempäälästä Helsingintien (tie 130) varrelta.


title: Matti Suuronen

text: Suurosen puoliso on pianisti Sirkku Suuronen, ja heillä on kolme lasta.


title: Kuningas Philipin sota

text: Kuningas Philipin sota oli aseellinen välienselvittely Uuden-Englannin siirtolaisten ja intiaanien välillä. Sotaa käytiin vuosina 1675–76 ja menetykset olivat suuret kummankin osapuolen välillä. Sota nimettiin wambanoag-intiaanien ylimmän päällikön Metacometin eli kuningas Philipin mukaan.


title: Kuningas Philipin sota

text: Sota oli suurin yksittäinen katastrofi 1600-luvun Uudessa Englannissa. Runsaan vuoden aikana kaksitoista alueen kaupunkia hävitettiin ja siirtomaan talous tuhoutui lähes kokonaan.


title: Kuningas Philipin sota

text: Marraskuussa 1620 brittiläinen "Mayflower"-laiva ankkuroi Cape Codiin nykyisessä Massachusettsissa, ja toi mukanaan yli 100 pyhiinvaeltajaa. Tämä puritaaneista koostunut yhteisö oli saanut Englannin kuninkaalta luvan muuttaa Virginiaan, mutta merituulet kuljettivat "Mayflowerin" hieman pohjoisemmaksi. Löydettyään mieleisensä asuinpaikan pyhiinvaeltajat perustivat Plymouthin siirtokunnan. Heidän metsästystaitonsa olivat kuitenkin huonot ja ravinnon hankkiminen osoittautui vaikeaksi. Talven aikana yli puolet siirtolaisista menehtyi. Paikallisten wampanoag-intiaanien avulla jäljelle jääneet pyhiinvaleltajat selvisivät hengissä seuraavaan kevääseen. Wampanoagit ruokkivat pappeja ja opettivat heille monia selviytymiseen liittyviä taitoja.


title: Kuningas Philipin sota

text: Seuraavien vuosien aikana Plymouthin siirtokunta alkoi kasvaa. Englannista saapuneet siirtolaiset perustivat myös uusia asutuskeskuksia, joista tärkeimmäksi nousi Boston. Uuden-Englannin ohella myös muut eurooppalaiset siirtokunnat vahvistuivat Pohjois-Amerikan itärannikolla. Uusi Ranska ja Uudet Alankomaat laajensivat elintilaansa moniin suuntiin ja viimeisin tulokas Uusi-Ruotsi keskittyi rakentamaan linnoituksiaan Delawarejoen ympäristöön. Tämä kaikki supisti paikallisen intiaaniväestön elintilaa ja johti lisääntyviin alueellisiin yhteenottoihin siirtolaisten ja alkuperäisasukkaiden välillä.


title: Kuningas Philipin sota

text: Vuonna 1643 Connecticut, Massachusetts, New Haven ja Plymouth perustivat Uuden-Englannin konfederaation, jonka tarkoitus oli yhdistää brittien siirtokunnat ranskalaisia, hollantilaisia ja intiaaneja vastaan. Konfederaation toimintamalli lainattiin irokeesien viiden kansan liittokunnalta.


title: Kuningas Philipin sota

text: Massaschusettsin papiston aloittama suurisuuntainen intiaanien käännytyskampanja ei tuottanut toivottuja tuloksia, ja levottomuudet Uuden-Englannin heimojen ja siirtolaisten välillä lisääntyivät 1670-luvulla. Suurin syy erimielisyyksiin oli englantilaisten vaatimukset "ostaa" intiaanien maa-alueita. Wampanoakeilla oli enää pieni maa-alue Mount Hopessa Rhode Islandilla, mutta englantilaiset halusivat senkin.


title: Kuningas Philipin sota

text: 1660-luvulla valtaan noussut wampanoagien Metacomet (englantilaiset tunsivat hänet kuningas Philipinä) yritti pitää kiinni isänsä ja veljensä tekemistä rauhansopimuksista, joissa maiden koskemattomuus oli allekirjoituksin vahvistettu. Hän suostui jopa luovuttamaan osan sotureidensa tuliaseista brittien vaatimuksesta. Metacometin päämääränä ei kuitenkaan ollut rauha, sillä hän suunnitteli salaliittoa englantilaisia vastaan. Viestinviejät kiersivät kylästä toiseen salaisissa neuvotteluissa, joissa he kertoivat Philipin hankkeesta ja kehottivat eri heimoja liittymään yhteen


title: Kuningas Philipin sota

text: Tammikuussa 1675 jäätyneestä lammesta löytyneen nuoren wampanoagin ruumis nosti Uuden-Englannin ja intiaanien välistä jännitettä. Vainaja todettiin Sassamon-nimiseksi Harvardin yliopiston opiskelijaksi, joka oli palannut takaisin heimonsa luo ja ryhtynyt saarnaajaksi. Sassamon toimi työnsä ohella brittien vakoojana ja ehti ennen kuolemaansa paljastaa englantilaisille viranomaisille kaiken mitä tiesi kuningas Philipin sotasuunnitelmista.


title: Kuningas Philipin sota

text: Sassamonin murha johti kesäkuussa 1675 kolmen wampanoag-soturin pidätykseen ja teloittamiseen. Plymouthin kuvernööri Josiah Winslow lähetti sanansaattajan kysymään miksi kuningas Philip halusi sotaa. Metacomet ei suostunut keskustelemaan asiasta kuvernöörin kanssa vaan halusi paikalle Kaarle II:n, jonka kanssa hän oli valmis neuvottelemaan rauhasta. Englannin kuningas ei kuitenkaan ollut halukas tapaamiseen. Intiaanien parasta ajatellut puritaanijohtaja Roger Williams yritti viimeiseen hetkeen asti estää wampanoageja ryhtymästä sotaan brittejä vastaan, mutta Metacomet oli jo tehnyt päätöksensä.


title: Kuningas Philipin sota

text: Sota alkoi 20. kesäkuuta 1675, kun joukko siirtolaisia ryösti ja poltti kaksi wampanoagien asumusta. Molemminpuolinen vandalismi jatkui kaksi seuraavaa päivää, mutta intiaanit välttivät verenvuodatusta. Kesäkuun loppuun mennessä sota muuttui raaemmaksi ja levisi läpi Connecticutin, Massachusettsin ja Rhode Islandin ja laajeni New Hampshireen ja Mainen rannikkoalueelle.


title: Kuningas Philipin sota

text: Wampanoagit ja heidän liittolaisensa jatkoivat hyökkäyksiään ja ottivat kohteikseen kaikkiaan 52 kaupunkia, joista 12 tuhottiin kokonaan. Metacomet sai taakseen yli tuhat soturia ja myös puolueettomina pysytelleet heimot avustivat hänen kapinallisiaan ruokatarpeiden saannissa. Vain mohegaanit ja pieni ryhmä pequoteja taistelivat brittien puolella. Wampanoagit liittolaisineen käyttivät sodankäynnissään sissitaktiikkaa, joka oli englantilaisille entuudestaan tuntematonta. Lisäksi Uudella-Englannilla oli vaikeuksia kerätä kokoon sotajoukkoja, sillä heillä ei ollut vakinaista armeijaa. Onnistuttuaan luomaan vapaaehtoisista kootut miliisivoimat britit kykenivät vastaamaan tehokkaasti vastapuolen hyökkäyksiin.


title: Kuningas Philipin sota

text: Joulukuussa 1675 yli tuhat Uuden-Englannin vapaaehtoista sotilasta ja 150 mohegaania piiritti narragansettien kylän, johon oli otettu suojelukseen suuret joukot wampanoag-naisia ja lapsia. Kuvernööri John Wintropin vaatiessa narragansetteja luovuttamaan suojattinsa nämä kieltäytyivät. Seuranneessa taistelussa narragansettit pakenivat heidän kyläänsä ympäröivälle suoalueelle. Wintroopin joukot seurasivat pakenijoita ja surmasivat yli 600 soturia. Taistelusta selvinneistä narragansetteista monet liittyivät Metacometin kapinallisiin.


title: Kuningas Philipin sota

text: Tammikuussa 1676 taistelut kääntyivät Uuden-Englannin eduksi ja Metacometin sotajoukot alkoivat vetääntyä kohti pohjoista. Lähellä nykyistä Albanya he joutuivat irokeesien liittokuntaan kuuluneiden mohawkien hyökkäyksen kohteeksi. New Yorkin provinssin kuvernööri sir Edmund Andros ei halunnut hallintoalueelleen algonkinkielisiä intiaaneja kuten wampanoagit, vaan aseisti alueella asuneet mohawkit sotaa varten. Mohawkien isku mursi kuningas Philipin joukot ja hajalleen lyödyt wampanoagit liittolaisineen pakenivat itään. Toukokuussa samana vuonna kapteeni William Turnerin johtamat siirtolaiset hyökkäsivät Connecticussa paikallisen heimon kalastusleiriin ja surmasivat mahdollisesti jopa 400 intiaania.


title: Kuningas Philipin sota

text: Kesäkuussa kuningas Philipin kapinalliset alkoivat hajaantua eri suuntiin. Hyökkäyksiin osallistuneet abenakit siirtyivät takaisin Kanadaan ja jotkut pienet heimot yhtyivät New Yorkin mahicaneihin tai antautuivat briteille. Myös narragansettien sotainto loppui heidän menetettyään ylimmän päällikkönsä Canonchetin. Metacomet ja jäljellä olevat wampanoagit pyrkivät turvaan Mount Hopen niemimaalla sijaitsevalle suoalueelle Rhode Islandiin, josta sota oli edellisenä vuonna alkanut. Kapteeni Benjamin Churchin johtamat siirtolaiset jäljittivät heidät kuitenkin nopeasti intiaanitiedustelijoiden avulla. Metacomet ammuttiin Churchin määräyksestä elokuussa 1676 ja hänen irtileikattu päänsä asetettiin näytteille Plymouthissa.


title: Kuningas Philipin sota

text: Metacometin kuolema ja hänen kannattajiensa hajaantuminen olivat samalla lopullinen kuolinisku Uuden-Englannin intiaaneille. Varsinaisen sodan jälkeen brittien joukot tekivät vielä useita hyökkäyksiä kapinaan osallistuneiden ja kapinallisia auttaneiden heimojen kyliin. Vaikka sota oli käytännöllisesti ohi jo syksyllä 1676 niin rauhansopimus kirjoitettiin vasta kaksi myöttä myöhemmin.


title: Kuningas Philipin sota

text: Kuningas Philipin sota oli väestötuholtaan eräs suurimmista Pohjois-Amerikan historiassa. Sen aikana menehtyi yli tuhat siirtolaista. Aikalaiskirjoitusten mukaan kapinoivien intiaanien menetykset olivat noin 3000 henkeä. Kuningas Philipin vaimo ja hänen poikansa myytiin orjiksi Karibialle kuudellakymmenellä shillingillä Myös sadat muut henkiinjääneet päätyivät orjatyövoimaksi eri puolille maailmaa.


title: Ex ovis pullus non natis serò fit ullus

text:
Ex ovis pullus non natis serò fit ullus on rap-artisti Paperi T:n ja rap-artisti/tuottaja Khidin yhteinen EP, joka julkaistiin kesäkuussa 2013 Monsp Recordsin kautta. Levy julkaistiin rajoitettuna LP-painoksena sekä digitaalisena julkaisuna.
EP nousi Suomen virallisen listan mid-price listan sijalle 6 viikolla 24/2013. Levystä julkaistiin myös yksi CD-levy, joka huutokaupattiin parivaljakon keikalla.


title: Ex ovis pullus non natis serò fit ullus

text: LP:n pienen painoksen vuoksi julkaisusta on tullut suosittu kohde keräilijöiden keskuudessa ja sen hinta nouseekin usein moninkertaiseksi alkuperäiseen nähden. Suuren kysynnän vuoksi levystä on pyydetty usein uusintapainosta, mutta Khidin ja Paperi T:n mukaan juuri keräilyaspektin vuoksi sellaista ei tulla valmistamaan.


title: Metacomet

text: Metacomet (1639 – 12. elokuuta 1676) oli wampanoag-intiaanien tunnetuin päällikkö. Englantilaisten siirtolaisten keskuudessa hänet tunnettiin yleisesti kuningas Philipinä. Metacomet jatkoi isänsä ja veljensä viitoittamaa tietä ja pyrki pitämään kansansa suhteet kunnossa Uuteen-Englantiin. Monet kahden eri rodun väliset näkemyserot ja siirtolaisten lisääntyneet määrät johtivat välien lopulliseen huononemiseen. Vuonna 1675 alkaneessa kuningas Philipin sodassa Metacomet johti yhdistyneitä Massachusettsin ja Rhode Islandin intiaaneja Uutta-Englantia vastaan ja aiheutti valtavat menetykset siirtokunnalle.


title: Metacomet

text: Taistelujen päätteeksi Metacomet surmattiin ja hänen päänsä lähetettiin keihään nokassa Plymouthiin, jossa sitä pidettiin näytteillä neljännesvuosisadan ajan.


title: Ruosteselkärastas

text: Ruosteselkärastas ("Turdus rufopalliatus") on rastaiden heimoon kuuluva varpuslintu.


title: Ruosteselkärastas

text: Ruosteselkärastasta tavataan pesivänä Meksikossa. Laji on joskus havaittu myös Yhdysvaltain eteläosissa pesimäajan ulkopuolella. Lajin populaatiota ei ole arvioitu, mutta sen on kuvattu olevan melko yleinen tai yleinen koko levinneisyysalueellaan. Laji on luokiteltu elinvoimaiseksi.


title: Translatewiki.net

text: translatewiki.net on verkkoperustainen käännösalusta, joka käyttää MediaWikin Translate-laajennusta. Sivustolla on noin 5 000 kääntäjää. MediaWiki-ohjelmiston käännökset tehdään translatewikin kautta.


title: Translatewiki.net

text: Sivuston perustaja on suomalainen Niklas Laxström. Hän aloitti projektin nimellä BetaWiki.


title: Hanna Rydh

text: Hanna Rydh (12. helmikuuta 1891 Tukholma – 29. kesäkuuta 1964) oli ruotsalainen arkeologi. Hän perusti talvisodan puhjettua Suomen avun keskuskomitean (Centrala Finlandshjälpen) yhdessä Maja Sandlerin kanssa, jonka puoliso oli ulkoministeri Rickard Sandler. Hän toimi myös naisliikkeessä.


title: Jemeninrastas

text: Jemeninrastas ("Turdus menachensis") on rastaiden heimoon kuuluva varpuslintu.


title: Jemeninrastas

text: Jemeninrastas on 23 cm pitkä. Se on väriltään melko yksivärisen ruskea. Kurkussa ja rinnassa on mustaa viirutusta tai täplitystä. Siipien alapuoli on oranssi. Nokka on oranssinkeltainen ja jalkojen väri vaihtelee lihanvärisestä keltaiseen.


title: Jemeninrastas

text: Jemeninrastasta tavataan kotoperäisenä Arabian niemimaan lounaisosissa ja sitä esiintyy Saudi-Arabian ja Jemenin alueilla. Laji on luokiteltu silmälläpidettäväksi.


title: Jemeninrastas

text: Jemeninrastas elää tiheissä metsissä ja pensaikoissa. Laji on kärsinyt metsien hakkuista.


title: Jemeninrastas

text: Jemeninrastas pesii maalis-kesäkuussa. Pesä sijaitsee pensaassa tai puunoksalla 1-2 metrin korkeudessa.


title: Jemeninrastas

text: Jemeninrastas käyttää ravinnokseen hedelmiä ja selkärangattomia.


title: Suomen kansan ryhtiliike

text: Suomen kansan ryhtiliike oli Helsingissä 1949 perustetty yhdistys. Sen edeltäjä oli vuonna 1945 perustettu Kansalaisryhti ry. Yhdistyksen tarkoitus oli kohentaa suomalaista tapakulttuuria. Se harjoitti julkaisu-, tutkimus- ja elokuvatoimintaa ja järjesti esitelmätilaisuuksia. Se järjesti vuodesta 1952 alkaen paikkakuntien välisiä viihtyisyys-, siisteys- ja käytöskilpailuja. Vuonna 1963 sillä oli 27 jäsenyhdistystä. Yhdistys valvoi juomatapoja, ja sen toimintaa rahoitti Oy Alkoholiliike Ab. Myös Helsingin kaupunki avusti järjestöä myöntämällä olympiavuonna 1952 sille 500 000 markan avustuksen.


title: Suomen kansan ryhtiliike

text:
Kilpailut järjestettiin niin, että eri paikkakunnille lähetettiin tarkkailijoita testaamaan ja seuraamaan erityisesti palvelualoilla toimivien käyttäytymistä. Myös yleistä siisteyttä ja asukkaiden rehellisyyttä tarkkailtiin. Joensuun kaupungintalon puistossa on Uno Aron (1899–1963) vuonna 1957 tekemä patsas, jonka Ryhtiliike lahjoitti Joensuulle sen jälkeen, kun kaupunki oli voittanut valtakunnallisen käytöskilpailun kolmannen kerran vuonna 1957.
Myöhemmin sen tehtäviä ovat jatkaneet Tapakasvatus ry. 1975–1993 ja Terveys – Hälsan vuodesta 1991.


title: Jääkiekon I-divisioona 1974–1975

text: Kaulella 1974–1975 jääkiekon toiseksi korkein sarjataso pelattiin ensimmäistä kertaa I-divisioonan nimellä. Sarjajärjestelmä muuttui siten, että aiemman monilohkoisen sarjan sijasta pelattiin kahdeksan joukkueen yksilohkoinen sarja, jossa pelattiin nelinkertainen runkosarja. Sarjan kaksi parasta nousivat suoraan seuraavaksi kaudeksi perustettuun SM-liigaan.


title: Jääkiekon I-divisioona 1974–1975

text:
Uusintaottelu
Vaasan Sport ja Forssan Palloseura nousivat seuraavaksi kaudeksi perustettuun SM-liigaan. SM-sarjasta I-divisioonaan putosivat SaiPa ja TuTo. SaPKo ja JyP putosivat sarjasta, mutta seuraavalle kaudelle I-divisioonan joukkuemäärää nostettiin kymmeneen, jolloin molemmat saivat pitää sarjapaikkansa. II-divisioonasta nousivat Reipas ja Jukurit.


title: Vanilla Ninjan diskografia

text: Vanilla Ninja on virolainen pop rock -yhtye, joka on julkaissut neljä studioalbumia, yhden livealbumin, viisitoista singleä, yhden videoalbumin, ja kaksitoista musiikkivideota.


title: Aili Montonen

text: Aili Montonen-Rinne (18. lokakuuta 1916 Kotka – 15. heinäkuuta 2008 Helsinki) oli suomalainen näyttelijä, ohjaaja ja teatteripedagogi.


title: Aili Montonen

text: Montonen-Rinne kävi Suomen Näyttämöopiston 1938–1940 ja opiskeli laulua Ester Naparstokin, Telma Tuuloksen ja Elli Tompurin oppilaana. Hän näytteli 1940–1960-luvuilla Helsingin ja Lohjan työväenteattereissa, Kotkan maakuntateatterissa, Tampereen teatterissa, Turun kaupunginteatterissa, Porin teatterissa, Hämeenlinnan työväenteatterissa sekä Lahden, Joensuun ja Helsingin kansanteattereissa ja Operettiteatterissa. Vuonna 1963 hänet nimitettiin vastaperustetun Tapiolan nuorisoteatterin johtajaksi.


title: Aili Montonen

text: Aili Montonen-Rinne oli vuodesta 1948 naimisissa näyttelijä Tommi Rinteen kanssa.


title: Uuden-Englannin konfederaatio

text: Uuden-Englannin konfederaatio (Uuden-Englannin yhdistyneet siirtokunnat, ) oli Massachusettsin, Plymouthin, Connecticutin ja New Havenin englantilaisten siirtokuntien muodostama lyhytikäinen sotilaallinen liittouma. Se perustiin 19. toukokuuta 1643, ja sen ensisijaisena tarkoituksena oli liittää puritaanisia siirtomaita yhteen intiaanien ja muiden siirtomaavaltojen mahdollisia hyökkäyksiä vastaan. Liitto perustettiin 1643 mohegaanien ja narragansettien välillä käydyn sodan seurauksena.


title: Uuden-Englannin konfederaatio

text: Liitto heikentyi vuonna 1654, kun Massachusetts oli kieltäytynyt liittymästä sotaan Uusia-Alankomaita vastaan ensimmäisen Englannin–Hollannin sodan aikana. Liitto vahvistui uudelleen kuningas Philipin sodan aikana vuosina 1675–1676. Englannin kuningas Kaarle II kumosi Massachusettsin perustamiskirjan vuonna 1684 siirtomaa-aikana esiintyneestä tottelemattomuudesta kauppa-, tariffi- ja navigointilakien suhteen. Tämä johti liiton hajoamiseen.


title: Oliivirastas

text: Oliivirastas ("Turdus olivaceus") on rastaiden heimoon kuuluva varpuslintu.


title: Oliivirastas

text: Oliivirastasta tavataan Afrikan itä- ja eteläosissa. Lajin populaatiota ei ole arvioitu, mutta sen on kuvattu olevan yleinen koko levinneisyysalueellaan. Laji on luokiteltu elinvoimaiseksi.


title: Oliivirastas

text: Oliirastas elää ainavihannissa metsissä ja metsänreunoissa sekä puutarhoissa.


title: Oliivirastas

text: Oliivirastaan pesä on puussa 3–16 metrin korkeudella. Naaras rakentaa pesän yksin noin 10 päivässä. Se munii 2–3 munaa, joita se hautoo yksin noin 14 päivää, jättäen pesän välillä korkeintaan tunniksi ravinnonhaun ajaksi. Poikaset lähtevät pesästä noin 16 vuorokauden ikäisinä, mutta ovat riippuvaisia vanhemmistaan vielä kaksi kuukautta tämän jälkeen.


title: Oliivirastas

text: Oliivirastas on yksi pesäloisivan punarintakäen ("Cuculus solitarius") isäntälajeista.


title: Oliivirastas

text: Oliivirastas käyttää ravinnokseen matoja, hyönteisiä, muita selkärangattomia ja pudonneita hedelmiä. Se etsii ravintonsa pääasiassa maasta.


title: Panssarisimput

text: Panssarisimput (Peristediidae) on simppukaloihin kuuluva heimo. Heimon lajeja tavataan kaikista lämpimistä valtameristä.


title: Panssarisimput

text: Panssarisimppujen heimoon kuuluu 6 sukua ja noin 47 lajia. Kooltaan heimon lajit ovat 15–70 cm pitkiä. Ruumista suojaavat kauttaaltaan luulevyt ja kuonossa on kaksi pidentymää. Alaleuassa on säikeinen uloke. Selkäevä on kaksioisanen ja etuosa on piikikäs. Panssarisimmpujen rintaevien kaksi alinta ruotoa ovat muusta evästä erillisiä. Väriltään heimon kalat ovat punaisia, keltaisia tai harmaita.


title: Panssarisimput

text: Panssarisimppulajeja tavataan lämpimistä vesistä Atlantista, Intian valtamerestä ja Tyynestämerestä. Ne ovat lähellä pohjaa yleensä yli 180 metrin syvyydessä. Panssarisimppujen ravintoa ovat selkärangattomat eläimet, kuten äyriäiset, käärmetähdet, nilviäiset ja madot.


title: West Point kadetti

text: West Point kadetti () on Edward Sedgwickin ohjaama ja tuottama yhdysvaltalainen mykkä romanttinen draamakomediaelokuva vuodelta 1927. "West Point kadetin" pääosia näyttelevät William Haines ja Joan Crawford. Raymond L. Schrock laati elokuvan tarinan ja käsikirjoituksen. Välitekstit laati Joseph Farnham. Elokuvan tuotantoyhtiönä ja jakelijana toimi Metro-Goldwyn-Mayer.


title: West Point kadetti

text:
"West Point kadetti" kertoo ylimielisestä ja julkeasta West Pointin kadetista Brice Waynesta (Haines), joka on jalkapallojoukkueen tähtipelaaja. Hän oppii tuskallisesti tekemänsä virheet. Hänet erotetaan joukkueesta juuri ennen suurta ottelua ja Wayne eroaa kadettikoulusta. Hän kuitenkin peruu eroamisensa, kun hänen ystävänsä Tex McNeil (Bakewell) ja Betty Channing (Crawford) rohkaisevat häntä jäämään. Hän pääsee takaisin joukkueeseen ja tekee ottelussa ratkaisevan maalin.
"West Point kadetin" kuvaukset alkoivat heinäkuussa 1927 ja päättyivät saman vuoden syyskuussa. Elokuva kuvattiin paikan päällä New Yorkin West Pointissa. Elokuvaa kuvattiin myös Metro-Goldwyn-Mayerin studioilla Culver Cityssä Kaliforniassa. Elokuvan budjetti oli 205 000 dollaria.


title: West Point kadetti

text: Samaa juonta käytettiin DeMille Companyn samana vuonna 1927 ilmestyneessä elokuvassa "Reippaat aseveikot", jonka pääosissa ovat William Boyd ja Bessie Love.


title: West Point kadetti

text: "West Point kadetti" sai Yhdysvaltain ensi-iltansa 31. joulukuuta vuonna 1927 New Yorkissa. Toinen ensi-ilta pidettiin 2. tammikuuta vuonna 1928. Maanlaajuiseen teatterilevitykseen elokuva pääsi 8. tammikuuta vuonna 1928. Saksassa elokuva oli saanut myös ensi-illan vuonna 1927 ja Suomessa 18. helmikuuta vuonna 1929.


title: West Point kadetti

text: Ilmestyessään "West Point kadetti" sai kriitikoilta kiitettävän vastaanoton. Elokuva oli myös suuri menestys taloudellisesti. "West Point kadetti" tuotti Yhdysvalloissa 502 000 dollaria ja ulkomailla 190 000 dollaria. "West Point kadetti" tuotti yhteensä 692 000 dollaria.


title: West Point kadetti

text: "West Point kadetti" on julkaistu VHS:lle ja DVD:lle. Elokuva julkaistiin DVD:lle 18. elokuuta vuonna 2009.


title: Fraita

text: Fraita (arabiaksi: الفرائطة) on kaupunki Marokossa El Kelaâ des Sraghnan provinssissa, Marrakesh-Tensift-El Haouzin alueella. Fraita sijaitsee El Kelaâ des Sraghnan kaupungista 21 km kaakkoon. Kaupungin asukasluku oli vuonna 2004 noin 10 500. Lähistöllä virtaavia jokia ovat Ouad al-akhedhar ja Ouad Tassaout.


title: Moyo Bahamboula

text: Plaisir Bahamboula eli Moyo Bahamboula (s. 8. tammikuuta 1991 Corbeil-Essonnes) on ranskalainen jalkapalloilija, pelipaikaltaan keskikenttäpelaaja.


title: Moyo Bahamboula

text: Sukujuuriltaan kongolainen Bahamboula syntyi Essonnen departementissa Pariisin eteläpuolella. Hän pelasi jalkapalloa paikallisissa Grignyn ja Linas-Montlhéryn joukkueissa, kunnes siirtyi vuonna 2005 Sochaux’n junioreihin. Hän ylsi Sochaux’n 19-vuotiaiden joukkueen kanssa Ranskan nuorten cupin eli Coupe Gambardellan loppuotteluun vuonna 2010. Metz voitti ottelun rangaistuspotkukilpailun jälkeen. Bahamboula pelasi myös Sochaux’n reservijoukkueessa Ranskan neljänneksi korkeimmalla sarjatasolla CFA:ssa kausina 2008–2011.


title: Moyo Bahamboula

text: Kaudeksi 2011–2012 Bahamboula siirtyi Belgian toiseksi korkeimmalla sarjatasolla Tweede klassessa pelanneeseen Royal Antwerpiin. Hän loukkaantui pian seuraan liittymisen jälkeen, eikä toivuttuaan onnistunut vakinnuttamaan paikkaansa joukkueessa ja sopimus purettiin jo joulukuussa 2011.


title: Moyo Bahamboula

text: Kauden 2012–2013 alkupuolen Bahamboula pelasi CFA:n Viry-Châtillon’ssa ennen siirtymistään Suomen Veikkausliigan Myllykosken Palloon helmikuussa 2013. Hän debytoi liigassa 29. huhtikuuta 2013 ottelussa Helsingin Jalkapalloklubia vastaan. Seura ja Bahamboula purkivat sopimuksensa kuitenkin heinäkuussa 2013, ja hän pelasi liigassa vain seitsemän ottelua.


title: Moyo Bahamboula

text: Bahamboula on pelannut myös Ranskan alle 19-vuotiaiden maajoukkueessa.


title: Ramin Djawadi

text: Ramin Djawadi (s. 19. heinäkuuta 1974 Duisburg, Länsi-Saksa) on saksalaissyntyinen televisio- ja elokuvamusiikin säveltäjä.


title: Ramin Djawadi

text: Djawadi syntyi länsisaksalaisessa Duisburgin kaupungissa iranilaislähtöiseen lääkäriperheeseen. Hän opiskeli bostonilaisessa Berklee College of Musicissa ja valmistui sieltä vuonna 1998. Kohta sen jälkeen Hans Zimmer rekrytoi Djawadin Remote Control Productions -yritykseensä. Djawadi on säveltänyt musiikkia muun muassa elokuviin "", "Titaanien taistelu", "Red Dawn" ja "Pacific Rim – Hyökkäys Maahan" sekä televisiosarjoihin "Pako", "Game of Thrones", "Kohde" ja "Westworld". "Game of Thronesiin" hänet palkattiin vain runsaat kaksi kuukautta ennen sarjan debyyttiä alkuperäisen säveltäjävalinnan Stephen Warbeckin tilalle.


title: Ramin Djawadi

text: Elokuvien ja televisiosarjojen lisäksi Djawadi on säveltänyt musiikkia myös videopeleihin.


title: Spring Fever (elokuva)

text: Spring Fever on vuonna 1927 ensi-iltansa saanut Edward Sedgwickin ohjaama yhdysvaltalainen mykkäkomediaelokuva, jonka pääosissa ovat William Haines ja Joan Crawford heidän toisessa yhteisessä elokuvassaan. "Spring Fever" kertoo laivakuljetusvirkailijasta Jack Kellystä (Haines), joka teeskentelee olevansa mestarigolfaaja voittaakseen perijätär Allie Monten (Crawford) sydämen.


title: Spring Fever (elokuva)

text: "Spring Fever" perustuu Vincent Lawrencen näytelmään, jonka pohjalta Frank Davis ja Albert Lewin laativat käsikirjoituksen. Ralph Spence teki elokuvan välitekstit. Metro-Goldwyn-Mayer oli elokuvan tuotantoyhtiönä ja jakelijana. "Spring Fever" sai ensi-iltansa Yhdysvalloissa 18. lokakuuta vuonna 1927. Maanlaajuinen ensi-ilta oli 22. lokakuuta. Vaikka "Spring Fever" oli suuri menestys, kriitikot olivat epäileviä itse elokuvan suhteen. Elokuva tuotti maailmanlaajuisesti 505 000 dollaria. Naispääosaa näyttelevä Joan Crawford sanoi elokuvasta: ""Spring Fever" oli kaikkien ajan ja rahan tuhlausta."


title: Spring Fever (elokuva)

text: "Spring Feverista" tehtiin uudelleenfilmatisointi "Love in the Rough" vuonna 1930. "Spring Fever" julkaistiin DVD:lle 23. maaliskuuta vuonna 2009.


title: Lastenlehto

text: Lastenlehto () on kolmion muotoinen puisto Helsingin Kampissa. Sitä rajaavat Lapinlahdenkatu, Lapinrinne ja Ruoholahdenkatu. Puiston nimi johtuu lähellä aikoinaan sijainneesta Rouvasväenyhdistyksen lastenkodista. Puistoa kutsutaan myös toisinaan nimellä "Kolmiopuisto".


title: Lastenlehto

text: Lastenlehto on Kampin suurin puisto, ja sen pinta-ala on 19 500 m. Kuten monet muutkin Helsingin kantakaupungin kolmiomaiset puistot, muun muassa läheinen Lapinlahden puistikko, myös Lastenlehto sijaitsee kohdassa, jossa kaksi erisuuntaista ruutukaava-aluetta liittyvät toisiinsa. Puiston länsireunalla on Ruoholahdenkadulta alkava, keskustan huoltotunneliin ja maanalaisiin pysäköintihalleihin johtava katettu ajoramppi.


title: Lastenlehto

text: Puistossa on vuonna 2001 pystytetty pronssinen jäljennös Emil Cedercreutzin veistoksesta "Arcum tendit Apollo" (Apollo jännittää joustaan), jonka hän tarkoitti Aleksis Kiven muistomerkiksi ja joka 1920-luvulla osallistui muistomerkkikilpailuun. Veistoksen kipsistä alkuperäiskappaletta on säilytetty Harjavallassa Emil Cedercreutzin museossa.


title: Lastenlehto

text: Lastenlehto on ollut olemassa nykyisessä laajuudessaan vasta 1970-luvulta lähtien. Sitä ennen nykyinen puistoalue oli osa korttelia nro 166, Västäräkin korttelia, jota rajoittivat Ruoholahdenkatu, Lastenkodinkatu ja -kuja sekä Lapinlahdenkatu.


title: Lastenlehto

text:
Korttelissa sijainneista rakennuksista huomattavin oli vuonna 1867 valmistunut Rouvasväenyhdistyksen rakennuttama kaksikerroksinen, Helsingin vanhin lastenkoti, jonka mukaan korttelia rajoittaneet Lastenkodinkatu ja -kuja myöhemmin saivat nimensä. Rakennusta käytettiin myöhemmin kansakouluna, jossa vielä 1960-luvulla toimi osa läheisen Lapinlahden kansakoulun luokista
kunnes se vuonna 1971 purettiin Lapinrinteen jatkeen tieltä.
Korttelissa nykyisen puiston paikalla oli vielä 1970-luvun alussa useita puutaloja ja ränsistyneitä kerrostaloja. Rakentamaton kulmatontti Lapinlahden- ja Ruoholahdenkatujen kulmassa oli kuitenkin jo 1910-luvulla muutettu, alkujaan tosin väliaikaisesti, puistoksi, jossa oli lasten leikkikenttä ja pelikenttä ja jota kadun varressa rajasi tukimuuri. Vuonna 1956 tämä puisto sai nimen Lastenlehto.


title: Lastenlehto

text:
Jo vuonna 1934 alueelle vahvistettiin uusi asemakaava, jonka mukaan alkujaan vain Lapinlahdenkadulta pohjoiseen johtanutta Lapinrinne -nimistä katua olisi jatkettu korttelin 166 läpi Ruoholahdenkadulle saakka. Uusi katuosuus kuitenkin rakennettiin vasta 1970-luvun puolivälissä. Tällöin se muodostettiin alusta lähtien joukkoliikennekaduksi, joka on osa Länsiväylältä Helsingin linja-autoasemalle, nykyisin Kampin keskukseen johtavaa joukkoliikennereittiä. Samassa yhteydessä vanhasta korttelista purettiin kaikki uuden kadun itäpuolella sijainneet
rakennukset, ja Lastenlehdon puistoalue laajennettiin käsittämään koko Lapinrinteen itäpuolisen osan entistä korttelia. Tällöin puiston keskelle muotoiltiin nurmipintainen avoin alue, ja pääkäytävien risteykseen istutettiin ryhmä vaahteroita. Eteläiseen kärkeen suunniteltiin pallokenttä. Jäljelle jääneeseen kortteliin Lapinrinteen varrelle, sen länsipuolelle, valmistui vuonna 1979 uusi koko korttelin pituinen asuinkerrostalo.
Puisto säilyi 1970-luvulla suunnitellussa asussaan, kunnes sen länsilaitaan Vuonna 2005 alettiin rakentaa Keskustan huoltotunneliin johtavaa ajoramppia, joka valmistui vuonna 2009. Samassa yhteydessä lähes koko puisto oli rakennettava ja istutettava uudestaan, ja se sai tällöin nykyisen asunsa.


title: Komorienrastas

text: Komorienrastas ("Turdus bewsheri") on rastaiden heimoon kuuluva varpuslintu.


title: Komorienrastas

text: Komorienrastasta tavataan Komoreilla ja Mayottella. Lajin populaatiota ei ole arvioitu, mutta lajia on kuvattu melko yleiseksi tai yleiseksi ja se on luokiteltu elinvoimaiseksi.


title: Valtioneuvos (Venäjä)

text: Valtioneuvos (, "statski sovetnik") oli keisarinajan Venäjällä ja myös Suomen suuriruhtinaskunnassa käytössä ollut viidennen luokan virka-arvo.


title: Valtioneuvos (Venäjä)

text: Valtioneuvoksen arvo kuului Suomen suuriruhtinaanmaan arvojärjestyksessä viidenteen arvoluokkaan. Arvonimi myönnettiin viimeisen kerran vuonna 1917 ennen Suomen itsenäistymistä. Koska itsenäisessä Suomessa otettiin vuonna 1930 valtioneuvoksen arvonimi käyttöön, Suomessa oli pitkään elossa myös Venäjän vallan aikaisia valtioneuvoksia.


title: Afrikanlaulurastas

text: Afrikanlaulurastas ("Turdus pelios") on rastaiden heimoon kuuluva varpuslintu. Se on jaettu yhdeksään alalajiin.


title: Afrikanlaulurastas

text: Afrikanlaulurastasta tavataan Afrikan keskiosissa. Lajin populaatiota ei ole arvioitu, mutta sen on raportoitu olevan yleinen ja se on luokiteltu elinvoimaiseksi.


title: Afrikanrillirastas

text: Afrikanrillirastas ("Turdus tephronotus") on rastaiden heimoon kuuluva varpuslintu.


title: Afrikanrillirastas

text: Afrikanrillirastasta tavataan Itä-Afrikassa. Lajin populaatiota ei ole arvioitu, mutta sitä on kuvattu yleiseksi tai paikallisesti yleiseksi ja se on luokiteltu elinvoimaiseksi.


title: Amurinrastas

text: Amurinrastas ("Turdus pallidus") on rastaiden heimoon kuuluva varpuslintu.


title: Amurinrastas

text: Amurinrastasta tavataan Itä-Aasiassa. Lajin maailmanlaajuista populaatiota ei tiedetä, mutta se on luokiteltu elinvoimaiseksi lajiksi.


title: Laamannikunta Suomessa

text:
Laamannikunta () on Ruotsissa keskiajalla oikeudenkäyttöä varten luotu alue, laamannin toimipiiri. Suomesta muodostui Ruotsista erillinen ”Itämaan” laamannikunta. Laamanni mainitaan Suomessa ensi kerran vuonna 1362, jolloin Suomi muodosti yhden laamannikunnan.
Kuningas Eerik XIII Pommerilainen jakoi 29. lokakuuta 1435 ”Itämaat” eli Suomen kahteen laamannikuntaan, Etelä- ja Pohjois-Suomen laamannikuntaan ja antoi samana päivänä Turun maanoikeuden perustamiskirjeen. Pohjois-Suomi eli Pohja-Suomi ("Norra Finland") tarkoitti siinä Aurajoen pohjoispuolta, Ahvenanmaa ja Pohjanmaa mukaan lukien. Etelä-Suomen laamannikunta sisälsi Suomen muut alueet (Varsinais-Suomi, Uusimaa, Häme ja Karjala). Molemmat laamannit istuivat Turussa.


title: Laamannikunta Suomessa

text: Vuonna 1511 perustettiin Satakunnan-Pohjanmaan laamannikunta, joka pian yhdistettiin takaisin Pohjois-Suomen laamannikuntaan. Vuonna 1775 Pohjanmaa sai oman laamannikunnan Vaasan hovioikeuden perustamisen yhteydessä. Karjala kuului vuoden 1435 laamannikuntajaossa Etelä-Suomen laamannikuntaan. Karjalan laamannioikeuden synnystä ei ole selvää kuvaa, mutta todennäköisesti laamannin asetti Viipurin linnanpäällikkö. Laamannin valta ei ollut rinnastettavissa kahteen muuhun laamanniin, sillä hänellä ei ollut tuomiovaltaa Turun maanoikeudessa. Ensimmäinen tiedossa oleva Karjalan laamannin tuomio on vuodelta 1447.


title: Laamannikunta Suomessa

text: Laamannin virat lakkautettiin 1868, jolloin laamanneja oli kuusi, kunkin hovioikeuden alaisuudessa kaksi.


title: Next

text: Next voi viitata ainakin seuraaviin:


title: Chikuma

text: Chikuma voi tarkoittaa:


title: NeXT

text: NeXT (myöhemmin NeXT Computer ja NeXT Software) oli yhdysvaltalainen tietotekniikkayhtiö, joka kehitti ja valmisti työasemia korkeakouluille ja yrityksille. Yhtiön perusti Applen toinen perustaja Steve Jobs vuonna 1985. Apple osti yhtiön vuonna 1996. NeXT -yhtiön logon ja siihen liittyneen graafisen ohjeiston suunnitteli Paul Rand 100 000 dollarin palkkiota vastaan.


title: NeXT

text: NeXT esitteli ensimmäisen NeXT Computer -työaseman vuonna 1988 ja pienemmän NeXTstation -työaseman vuonna 1990.


title: NeXT

text: Työasemien myynti jäi suhteellisen pieneksi, vaikka NeXTSTEP -käyttöjärjestelmä oli edistyksellinen.


title: NeXT

text: NeXTSTEP toimi myöhemmin pohjana Applen OS X- ja iOS-käyttöjärjestelmille.


title: NeXT

text: Tietokonemallit:


title: NHL-kausi 1953–1954

text: NHL-kausi 1953–1954 oli National Hockey Leaguen historian 37. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.


title: NHL-kausi 1953–1954

text: Runkosarjan piste- ja syöttöpörssin sekä Art Ross Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 81 tehopistettä, joista 33 oli maaleja ja 48 syöttöpisteitä. Maalipörssin voiton vei Maurice Richard 37 osumallaan. Pudotuspelien pistepörssin ykkönen oli Richardin tavoin Montreal Canadiensissa pelannut Dickie Moore. Hän teki 11 pudotuspeliottelussa 13 tehopistettä, joista 5 oli maaleja ja 8 maaliin johtaneita syöttöjä. Hart Trophyn sai Chicago Black Hawksin maalivahti Al Rollins.


title: NHL-kausi 1953–1954

text: Parhaalle puolustajalle myönnettävän ja ensimmäistä kertaa jaetun Norris-palkinnon voitti Detroit Red Wingsin Red Kelly. Parhaan tulokkaan Calder Memorial Trophyn sai puolestaan New York Rangersia edustanut Camille Henry.


title: NHL-kausi 1953–1954

text: Kauden aikana "Samedi-Dimanche"-lehdessä ilmestyi haamukirjoittajan Maurice Richardin nimissä kirjoittama kolumni, jossa NHL:n presidentti Clarence Campbellia kutsuttiin diktaattoriksi. Tämä sai Campbellin raivon valtaan, mikä johti siihen, että Frank Selke onnistui taivuttelemaan Richardin esittämään Campbellille anteeksipyynnön. Richard ei myöskään enää sallinut nimensä esiintymistä muiden kirjoittamien kolumnien tekijänä. Quebeciläiset kokivat tapauksen nöyryyttävänä ja ilmentymänä englanninkielisten valta-asemasta ranskankielisiin verrattuna. Asiaan liittyi myös Canadiensin vastustajajoukkueiden tapa käyttää kovimpia pelaajiaan Richardin pelin horjuttamiseen sekä se, että tulisen luonteensa myötävaikutuksella hän joutui usein rangaistuksi näiden yhteenottojen seurauksena. Niinpä Richardin tukijat olivat sitä mieltä, että häntä vastaan juoniteltiin. Seuraavalla kaudella Campbellin Richardille maaliskuussa 1955 määräämän pelikiellon jälkimainingeissa sattui ”Richard Riot” -nimellä tunnettu jääkiekkomellakka.


title: NHL-kausi 1953–1954

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1953–1954

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Portuñol

text: Portuñol tai Portunhol on espanjan ja portugalin kielten epäjärjestelmällisestä sekoittamisesta usein käytetty nimitys. Portuñolia puhutaan erityisesti Etelä-Amerikassa, portugalinkielisen Brasilian ja sitä ympäröivien espanjankielisten maiden raja-alueella. Nimitys portuñol/portunhol on sanojen português 'portugali' ja español 'espanja' kontaminaatio.


title: Tšekin presidentti

text:
Tšekin presidentti on Tšekin valtionpäämies, joka valitaan viiden vuoden välein. Vuodesta 2013 lähtien presidentti valitaan suoralla kaksivaiheisella kansanvaalilla. Presidentillä
on merkittävä rooli ulkopolitiikassa. Hän nimittää myös pääministerin ja toimii asevoimien ylipäällikkönä.


title: Valtioneuvos

text: Valtioneuvos voi tarkoittaa seuraavia:


title: Baseballin Euroopan-mestaruuskilpailut 2005

text: Baseballin Euroopan-mestaruuskilpailut käytiin Tšekin tasavallassa 7. – 17. heinäkuuta 2005. Mestaruuden voitti Alankomaat.


text: Alkulohkoissa pelatut keskinäiset ottelut laskettiin mukaan loppusarjan taulukkoon.


text:
sijoista 7-12.
Alkulohkoissa pelatut keskinäiset ottelut laskettiin mukaan loppusarjan taulukkoon.


text:
Euroopan mestari 2005
19. mestaruus


title: El Guincho

text: El Guincho, oikealta nimeltään Pablo Díaz-Reixa, on espanjalainen muusikko. Hän on kotoisin Las Palmas de Gran Canariasta, mutta asuu Barcelonassa. Hänen musiikilleen tyypillistä on runsas samplaus ja vaikutteet karibialaisesta musiikista ja tropicalismosta.


title: KHL-kausi 2013–2014

text: KHL-kausi 2013–2014 on jääkiekkosarja KHL:n kuudes kausi. Mukana on 28 joukkuetta, jotka on jaettu kahteen 14 joukkueen konferenssiin. Molemmissa konferensseissa on kaksi seitsemän joukkueen divisioonaa.


title: KHL-kausi 2013–2014

text: KHL laajeni uuteen maahan, kun kroatialainen KHL Medveščak Zagreb liittyi uutena seurana liigaan. Toinen, Admiral Vladivostokiksi nimetty uusi seura tuli Venäjän Vladivostokiin.


title: KHL-kausi 2013–2014

text: Kausi alkoi Opening Cupilla 4. syyskuuta 2013, jossa kohtasivat edelliskauden finalistit OHK Dinamo Moskova ja Traktor Tšeljabinsk. Tämän jälkeen alkoi muu runkosarja 5. syyskuuta pelattavilla otteluilla. KHL:n All Star -ottelu pelattiin 11. tammikuuta 2014. Kaudella oli pelitauko 6.-23. helmikuuta 2014 talviolympialaisten johdosta. Runkosarja päättyi 3. maaliskuuta 2014.


title: KHL-kausi 2013–2014

text: Kausi etenee läntisen ja itäisen konferenssin pudotuspeleihin 7. maaliskuuta 2014. Näiden välierät pelataan 20.-31. maaliskuuta ja finaalit 2.-15. huhtikuuta 2014. Konferenssien voittajat etenevät Gagarin Cupiin. Pudotuspelit ja loppuottelut pelataan paras seitsemästä -periaatteella.


title: KHL-kausi 2013–2014

text: Kari Jalosen luotsaama Lev Praha eteni Gagarin Cupin finaaleihin ensimmäisenä ei -venäläisenä joukkueena.


title: KHL-kausi 2013–2014

text: "PO=Pelatut ottelut M=Maalit S=Syötöt P=Pisteet +/-=Plus-miinus RM=Rangaistusminuutit "


title: Salaneuvos (Venäjä)

text: Salaneuvos oli keisarinajan Venäjällä ja myös Suomen suuriruhtinaskunnassa käytössä ollut kolmannen luokan virka-arvo.


title: Salaneuvos (Venäjä)

text: Venäjän keisarikunnassa arvonimi salaneuvos (, "tainyi sovetnik") oli käytössä 1722–1917 osana Pietari Suuren käyttöön ottamaa rankijärjestelmää, joka rinnasti hovin ja siviilihallinnon virkamiesten arvoasteikon sotilasarvoihin. Tällä asteikolla salaneuvos oli kolmanneksi ylin arvoaste, joka vastasi kenraaliluutnanttia ja merivoimien vara-amiraalia.


title: Salaneuvos (Venäjä)

text: Salaneuvosta ylempi arvonimi todellinen salaneuvos puolestaan vastasi kenraalia tai amiraalia. Toiseen arvoluokkaan kuulunut todellinen salaneuvos oikeutti puhutteluun "teidän korkeaylhäisyytenne", kun taas salaneuvosta puhuteltiin "teidän ylhäisyytenne". Todellisen salaneuvoksen yläpuolella oli rankijärjestelmässä arvonimi "kansleri".


title: Salaneuvos (Venäjä)

text: Salaneuvos oli virka- ja arvonimenä käytössä myös Suomessa Venäjän vallan alla. Vuonna 1897 annetussa Suomen viimeisessä Arvojärjestyksessä (29/1897) kaikki suuriruhtinaskunnan sotilas- ja siviilivirat oli jaettu neljääntoista luokkaan. Salaneuvos kuului arvojärjestyksessä kolmanteen luokkaan ja "todellinen salaneuvos" toiseen luokkaan. Ensimmäinen luokka oli tyhjä.


title: NHL-kausi 1952–1953

text: NHL-kausi 1952–1953 oli National Hockey Leaguen historian 36. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Dick Irvinin valmentama Montreal Canadiens, joka kukisti finaalisarjassa Boston Bruinsin otteluvoitoin 4–1. Kyseessä oli NHL:n olemassaolon aikana Canadiensin kuudes ja seuran koko historian seitsemäs Stanley Cup -mestaruus.


title: NHL-kausi 1952–1953

text: Runkosarjan piste-, maali- ja syöttöpörssin sekä Art Ross Trophyn ja Hart Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 95 tehopistettä, joista 49 oli maaleja ja 46 syöttöpisteitä. Pudotuspelien pistepörssin ykkönen oli puolestaan Boston Bruinsin Ed Sandford. Hän teki 11 pudotuspeliottelussa 11 tehopistettä, joista 8 oli maaleja ja 3 maaliin johtaneita syöttöjä. Parhaalle tulokkaalle myönnettävän Calder Memorial Trophyn sai New York Rangersissa pelannut Gump Worsley.


title: NHL-kausi 1952–1953

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1952–1953

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Call of Duty: Ghosts

text: Call of Duty: Ghosts on Infinity Wardin kehittämä ja Activisionin julkaisema ensimmäisen persoonan ammuntapeli, joka on "Call of Duty" -pelisarjan kymmenes osa. Peli julkaistiin 5. marraskuuta 2013 Microsoft Windowsille, PlayStation 3:lle, PlayStation 4:lle, Xbox 360:lle, Wii U:lle ja Xbox Onelle. Ennakkotilaamalla oli myös mahdollista saada pelin mukana erillinen Free Fall -pelikenttä ja Eminemin kappale Survival.


title: Call of Duty: Ghosts

text: Infinity Wardin sanottiin kehittäneen peliä varten uuden pelimoottorin, mutta joka on kuitenkin kiistanalaista.


title: Call of Duty: Ghosts

text: "Call of Duty: Ghosts" sisältää neljä pelimuotoa, jotka ovat:


title: Call of Duty: Ghosts

text: Verkkomoninpeliin on tuotu 30 uutta asetta edellisiin sarjan peleihin nähden. On myös luotu kokonaan uusi Marksman Rifles -aseluokka. Ensimmäistä kertaa hahmon ulkonäön muokkaus on mahdollista "Call of Duty" -sarjan pelissä, ja muokattavissa on koko hahmo sukupuolesta kasvonpiirteisiin ja sotilasasun väriin. Pelissä pelattavat kentät ovat dynaamisia niin ikään ensimmäistä kertaa. Tämä tarkoittaa sitä, että jotkin alueet ja seinät ovat tuhottavissa pelaajan tieltä vaikkapa räjähteillä. Moninpelissä käytettävät aseet, varusteet ja edut () ovat avattavissa käyttöön Squad-pisteillä ("Squad point"), joita voi ansaita moninpeliä tai Squads-pelimuotoa pelaamalla. Näin ollen myös Squads-pelimuotoa pelaamalla ansaitut hahmon tasot näkyvät ansaittuina moninpeliä pelatessa.


title: Call of Duty: Ghosts

text: Kyseiseen pelimuotoon pelaaja voi luoda oman ryhmänsä, Squadin, joka koostuu pelaajasta ja useasta tekoälyn ohjaamista jäsenestä. Pelimoodin ideana on, että pelaaja ja hänen ryhmänsä taistelevat toista pelaajaa ja tämän ryhmää vastaan.


title: Call of Duty: Ghosts

text: Extinction on ns. selviytymismodi, jossa pelaaja taistelee yksin tai joukkueen kanssa ulkoavaruudesta hyökänneitä avaruusolentoja vastaan eli kryptidejä. Pelimuoto ei sinällään ole uutta pelisarjassa, sillä zombieselviytymistä on esiintynyt pelisarjan peleissä "", "" ja "".


title: Call of Duty: Ghosts

text:
Ladattavien lisäosien nimet muodostuvat sanasta ODIN.
Tuo peliin moninpelikartat "Fog", "Bayview", "Contaiment" ja "Ignition", moninpeliaseen Maverick AR/Maverick SR sekä Extinction-kartan "Nightfall". Lisäosa julkaistiin Xbox 360:lle ja Xbox Onelle 28. tammikuuta 2014 sekä Windowsille ja PlayStation 3:lle 27. helmikuuta 2014.


title: Call of Duty: Ghosts

text: Tuo peliin moninpelikartat "Behemoth", "Ruins", "Unearthed" ja "Collision", moninpeliaseen Ripper 2-IN-1 AR/SMG sekä Extinction-kartan "Mayday". Lisäosa julkaistiin Xbox 360:lle ja Xbox Onelle 3. huhtikuuta 2014.


title: Call of Duty: Ghosts

text: Tuo peliin moninpelikartat "Pharaoh", "Departed", "Mutiny" ja "Favela" sekä Extinction-kartan "Awakening". Lisäosa julkaistiin Xbox 360:lle ja Xbox Onelle 3. kesäkuuta 2014.Pelin alku sijoittuu vuoteen 2017. Kapteeni Elias Walker kertoo pojilleen Logan ja David ”Hesh” Walkerille, kuinka Ghosts-ryhmä perustettiin. Samaan aikaan Etelä-Amerikan öljyntuottajavaltioille työskentelevä Federaatio kaappaa määräysvallan avaruusasemalla, joka kontrolloi Orbital Defense Initiative (ODIN) -superasetta. ODIN tuhoaa useita kaupunkeja Yhdysvaltain lounaisosissa. Astronautit uhraavat henkensä ja käynnistävät itsetuhomekanismin. Satelliitti syöksyy San Diegoon, josta Elias, Hesh ja Logan täpärästi pelastuivat.


title: Call of Duty: Ghosts

text: Kymmenen vuoden kuluttua Yhdysvaltain sota Federaatiota vastaan on tuhonnut useita kaupunkeja ja alkanut vähitellen muuttua kulutussodaksi. Logan ja Hesh ovat isänsä alaisuudessa Yhdysvaltain erikoisjoukoissa. Veljekset joutuvat Gabriel Rorken vangiksi ja pelastuttuaan he saavat tietää isänsä olevan Ghostsin nykyinen johtaja. Rorke oli aiemmin Ghostin johtaja ja Eliasin ystävä, mutta Federaatio aivopesi hänet tappamaan Ghostsin jäseniä.


title: Call of Duty: Ghosts

text: Logan, Hesh ja Elias lähtevät tappamaan Rorkea, josta on tullut Federaation johtaja. Useiden taisteluiden jälkeen he joutuvat Federaation vangiksi. Rorke pyytää Eliasilta tietoja Ghostsin nykyisestä tilanteesta ja lopulta tappaa Eliasin ampumalla tätä päähän. Hesh ja Logan pakenevat, mutta kohtaavat Rorken myöhemmin metrossa ja ampuvat tämän. Metro syöksyy mereen, mutta Logan ja Hesh uivat rantaan ja Hesh kutsuu lääkintämiehiä apuun. Pian paljastuu, että Rorke on selviytynyt ampumahaavasta, ja hän kaappaa Loganin. Rorke sanoo Loganille: ”Ghosts on vihollinen jota en saa tuhottua. Mutta sinä olet hyvä. Voimme tuhota sen yhdessä.” Rorke jättää Heshin ja raahaa Logania pois.


title: Opening Cup

text: Opening Cup (), on palkintopokaali, joka annetaan KHL-kauden ensimmäisen ottelun voittajalle. Ottelussa kohtaavat aina edellisen kauden finalistit mestaruuden voittaneen joukkueen kotiareenalla. Ensimmäisellä KHL-kaudella 2008–2009 ottelussa kohtasivat KHL:aa edeltäneen Venäjän superliigan finalistit.


title: Opening Cup

text: Vuoden 2010 Opening Cupissa läntisen konferenssin finalistia edusti OHK Dinamo Moskova, sillä keväällä finaaleissa pelannut HK MVD yhdistyi Moskovan Dynamon kanssa muodostaen uuden seuran.


title: Opening Cup

text: 10. syyskuuta 2011, kolme päivää Lokomotiv Jaroslavlin lento-onnettomuuden jälkeen, liiga päätti omistaa vuoden 2011 Opening Cupin Lokomotiv Jaroslavlille kunnioituksenosoituksena onnettomuudessa menehtyneitä kohtaan. Useat mediat tulkitsivat Opening Cupin nimen muuttuneen pysyvästi Jaroslavl Cupiksi, mutta KHL:n hallitus tarkensi palkinnon nimen säilyneen ennallaan.


title: Opening Cup

text: Kauden 2009–2010 finalisti HK MVD yhdistyi Moskovan Dynamon kanssa kauden päätteeksi, minkä takia OHK Dinamo Moskova osallistui vuoden 2010 Opening Cupiin.


title: Club Life Volume Three – Stockholm

text: Club Life Volume Three - Stockholm on Tiëston miksauskokoelma-albumi ja sen ilmestymispäivä oli 18. kesäkuuta 2013.


title: Antoinette Guedia

text: Antoinette Joyce Guedia Mouafo (s. 21. lokakuuta 1995 Douala) on kamerunilainen uimari. Hän kilpaili vuoden 2008 kesäolympialaisissa Pekingissä naisten 50 metrin vapaauinnissa ja jäi siinä 83. sijalle. Kesäolympialaisissa 2012 Lontoossa hän kilpaili siinä taas jääden 54. sijalle. Guediasta tuli Pekingin kisoissa 12-vuotiaana nuorin Kamerunia olympialaisissa koskaan edustanut urheilija.


title: Elsie Uwamahoro

text: Elsie Uwamahoro (s. 23. lokakuuta 1988) on burundilainen uimari. Hän jäi naisten 50 metrin vapaauinnissa 86. sijalle vuoden 2008 kesäolympialaisissa Pekingssä ja 68. sijalle vuoden 2012 kesäolympialaisissa Lontoossa.


title: Wolfgang Baumgart

text: Wolfgang Baumgart (23. lokakuuta 1949 Inheiden – 21. helmikuuta 2011) oli saksalainen maahockeypelaaja. Hän kuului kultaa voittaneeseen miesten joukkueeseen vuoden 1972 kesäolympialaisissa Münchenissä. Hän kilpaili myös vuoden 1968 kesäolympialaisissa Méxicossa ja sijoittui siellä joukkueineen neljänneksi.


title: Jean Bayard

text: Honoré Jean Bayard (23. lokakuuta 1897 Toulouse – 11. maaliskuuta 1995 Toulouse) oli ranskalainen rugbypelaaja. Hän kilpaili vuoden 1924 kesäolympialaisissa Pariisissa ja kuului siellä hopeaa saaneeseen miesten joukkueeseen.


title: Gilbert Gérintès

text: Gilbert Antonin Jules Claude Marie Gérintès (16. elokuuta 1902 Saint-Étienne, Loiren departementti – 15. toukokuuta 1968 Meksiko) oli ranskalainen rugbypelaaja. Hän kilpaili vuoden 1924 kesäolympialaisissa Pariisissa ja kuului siellä hopeaa saaneeseen miesten joukkueeseen.


title: Virgil Patrick Copas

text: Virgil Patrick Copas (19. maaliskuuta 1915 Toowoomba, Australia – 3. lokakuuta 1993) oli Papua-Uusi-Guineassa uransa luonut roomalaiskatolinen arkkipiispa. Hänet vihittiin Jeesuksen Pyhän Sydämen lähetyssaarnaajien papiksi 23. heinäkuuta 1944 ja nimitettiin Port Moresbyn apostoliseksi vikaariksi sekä Bennefan titulaaripiispaksi 19. joulukuuta 1959. Piispaksi konsekroinnin suoritti 27. huhtikuuta 1960 James Duhig, jota avustivat William Joseph Brennan ja John Patrick O'Loughlin.


title: Virgil Patrick Copas

text: Copas sai 15. marraskuuta 1966 nimityksen Port Moresbyn arkkipiispaksi, jonka tehtävistä hän erosi 19. joulukuuta 1975. Hänet nimitettiin 24. toukokuuta 1976 Kereman piispaksi arkkipiispan henkilökohtaisella arvonimellä, ja hän toimi tässä virassa, kunnes erosi hiippakunnan johdosta 6. joulukuuta 1988. Hän osallistui Vatikaanin toiseen kirkolliskokoukseen.


title: Paul John Marx

text: Paul John Marx (12. maaliskuuta 1935 Mutzig, Ranska – 19. kesäkuuta 2018) oli Papua-Uudella-Guinealla toiminut roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 29. kesäkuuta 1963 ja nimitettiin Kereman koadjuuttoripiispaksi 3. toukokuuta 1985. Piispaksi konsekroinnin suoritti 13. joulukuuta Peter Kurongku, jota avustivat Virgil Patrick Copas ja Benedict To Varpin.


title: Paul John Marx

text: Marxista tuli 6. joulukuuta 1988 Kereman piispa, ja hän toimi tässä virassa, kunnes jäi eläkkeelle 13. maaliskuuta 2010.


title: Benedict To Varpin

text: Benedict To Varpin (s. 24. heinäkuuta 1936) on papuauusiguinealainen roomalaiskatolinen arkkipiispa. Hänet vihittiin papiksi Rabaulin arkkihiippakuntaan 24. tammikuuta 1971 ja nimitettiin Bereinan hiippakunnan johtoon 30. lokakuuta 1979. Piispaksi konsekroinnin suoritti 19. maaliskuuta 1980 Louis Vangeke, jota avustivat George To Bata ja Firmin Martin Schmidt.


title: Benedict To Varpin

text: To Varpin sai 26. tammikuuta 1987 nimityksen Madangin koadjuuttoriarkkipiispaksi, ja 31. joulukuuta 1987 hänestä tuli sen arkkipiispa, jona hän toimi, kunnes erosi tehtävistään 24. heinäkuuta 2001.


title: Adrian Thomas Smith

text: Adrian Thomas Smith (s. 4. toukokuuta 1940 Dublin, Irlanti) on irlantilaissyntyinen, Salomonsaarilla toimiva roomalaiskatolinen arkkipiispa. Hänet vihittiin Societas Mariaen papiksi 26. maaliskuuta 1966 ja nimitettiin Honiaran vihkipiispaksi sekä Vissalsan titulaaripiispaksi 19. helmikuuta 1983. Piispaksi konsekroinnin suoritti 24. huhtikuuta Daniel Willem Stuyvenberg, jota avustivat Peter Kurongku ja Francesco De Nittis.


title: Adrian Thomas Smith

text: 3. joulukuuta 1984 Smith sai nimityksen Honiaran arkkipiispaksi, jonka virkaan hänet asetettiin 27. tammikuuta 1985.


title: Enrico Forcella

text: Enrico Forcella Pelliccioni (18. lokakuuta 1907 Monaco – 25. lokakuuta 1989) oli venezuelalainen ampuja. Hän kilpaili vuoden 1960 kesäolympialaisissa Roomassa ja sai 50 metrin pienoiskiväärin makuukilpailussa pronssia. Lisäksi hän jäi siinä kesäolympialaisissa 1964 Tokiossa 15. ja kesäolympialaisissa 1968 Méxicossa 44. sijalle.


title: Tojohanitra Andriamanjatoarimanana

text: Tojohanitra Tokin'aina Andriamanjatoarimanana (s. 31. lokakuuta 1990) on madagaskarilainen uimari. Hän jäi naisten 50 metrin vapaauinnissa vuoden 2004 kesäolympialaisissa Ateenassa 56. ja vuoden 2008 kesäolympialaisissa Pekingissä 60. sijalle.


title: Hemthon Vitiny

text: Hemthon Vitiny (s. 15. elokuuta 1992 Phnom Penh) on kambodžalainen uimari. Hän jäi naisten 50 metrin vapaauinnissa kesäolympialaisissa 2008 Pekingissä 78. ja kesäolympialaisissa 2012 Lontoossa 58. sijalle. Hän on olympialaisiin myös osallistuneen uimari Hemthon Ponloeun sisaruksen tytär.


title: Peter Kurongku

text: Peter Kurongku (1930 – 11. kesäkuuta 1996) oli papuauusiguinealainen roomalaiskatolinen arkkipiispa. Hänet vihittiin papiksi Bougainvillen hiippakuntaan 21. joulukuuta 1966 ja nimitettiin Honiaran vihkipiispaksi sekä Sinnuaran titulaaripiispaksi 15. marraskuuta 1978. Piispaksi konsekroinnin suoritti 25. maaliskuuta 1979 Daniel Willem Stuyvenberg, jota avustivat Gregory Singkai ja Leo Lemay.


title: Peter Kurongku

text: Kurongku sai 3. lokakuuta 1981 nimityksen Port Moresbyn arkkipiispaksi, jonka virkaan hänet asetettiin 7. marraskuuta. Hän kuoli virassa.


title: Gérard-Joseph Deschamps

text: Gérard-Joseph Deschamps SMM (s. 4. heinäkuuta 1929 Eastview, Kanada) on Papua-Uudessa-Guineassa toiminut roomalaiskatolinen piispa. Hänet vihittiin papiksi 13. maaliskuuta 1954 ja nimitettiin Darun prefektiksi 17. lokakuuta 1961. Hän sai 15. marraskuuta 1966 nimityksen sen piispaksi, ja hänet konsekroi 21. tammikuuta 1967 Sergio Pignedoli, jota avustivat Gérard-Marie Coderre ja René Audet.


title: Gérard-Joseph Deschamps

text: Deschamps nimitettiin 2. tammikuuta 1999 Bereinan piispaksi, jona hän toimi, kunnes erosi tehtävistään 12. helmikuuta 2002. Hän osallistui Vatikaanin toiseen kirkolliskokoukseen.


title: Gilles Côté

text: Gilles Côté (s. 24. marraskuuta 1945 Vanier) on kanadalaissyntyinen, Papua-Uudella-Guinealla toimiva roomalaiskatolinen piispa. Hänet vihittiin Montfort-lähetyssaarnaajien papiksi 19. joulukuuta 1970 ja nimitettiin Daru-Kiungan vihkipiispaksi sekä Cissan titulaaripiispaksi 3. helmikuuta 1995. Piispaksi konsekroinnin suoritti 23. huhtikuuta Gérard-Joseph Deschamps, jota avustivat Peter Kurongku ja Brian James Barnes.


title: Gilles Côté

text: Côté sai 2. tammikuuta 1999 nimityksen Daru-Kiungan piispaksi.


title: Brian James Barnes

text: Brian James Barnes (23. maaliskuuta 1933 Wingham, Australia – 9. toukokuuta 2017) oli Papua-Uudessa-Guineassa toiminut roomalaiskatolinen arkkipiispa. Hänestä tuli fransiskaanien jäsen vuonna 1952, ja hän sai pappisvihkimyksen 12. heinäkuuta 1958. Hänet nimitettiin Aitapen hiippakunnan johtoon 3. lokakuuta 1987, ja piispaksi konsekroinnin suoritti 10. helmikuuta 1988 Leo Clement Andrew Arkfeld, jota avustivat Benedict To Varpin ja Antonio Maria Vegliò.


title: Brian James Barnes

text: Barnes sai 14. kesäkuuta 1997 nimityksen Port Moresbyn arkkipiispaksi, jona hän toimi, kunnes jäi eläkkeelle 26. maaliskuuta 2008.


title: Bernard Cyril O’Grady

text: Bernard Cyril O'Grady (s. 24. elokuuta 1931 Adelaide) on australialaissyntyinen, Salomonsaarilla toiminut roomalaiskatolinen piispa. Hänet vihittiin dominikaanien papiksi 1. joulukuuta 1956 ja nimitettiin Gizon hiippakunnan johtoon 3. helmikuuta 1995. Piispaksi konsekroinnin suoritti 19. toukokuuta Eusebius John Crawford, jota avustivat Adrian Thomas Smith ja Ramiro Moliner Inglés.


title: Bernard Cyril O’Grady

text: O'Grady jäi eläkkeelle 5. kesäkuuta 2007.


title: Bausch

text: Bausch voi tarkoittaa seuraavia:


title: Kursu

text: Kursu on kylä, joka sijaitsee Sallan kunnassa, Lapin maakunnassa. Kursun kylän nimi tulee joidenkin lähteiden mukaan Kuolajärven saamenkielisestä nimestä ja tarkoittaa laaksoa. Kursua suunniteltiin aikanaan Sallan kirkonkyläksi, mutta suunnitelma ei toteutunut. Kylässä on rautatieasema, josta on 39 kilometriä Kemijärvelle. Kursun kirkko, jonka yhteydessä toimii myös seurakuntakeskus, rakennettiin vuonna 1964. Kursussa on vakituisia asukkaita noin 220.


title: Kursu

text: Kursu on vaarojen ympäröimä kylä. Vuosisatojen aikana raivattujen peltojen ja asutuksen keskityttyä kylän keskelle on Kursu tunnettu ennen maisemaltaan hyvin avoimena ja näyttävänä kylänä. Näkyvimpänä kylämaisemassa vaikuttavat järvet Kotijärvi, Keskijärvi, Pääjärvi sekä Tuurajärvi. Myöskin Kursua ympäröivät vaarat ovat näyttäviä kylämaisemassa muun muassa Koti-kuusivaara, Iso Nälkämävaara, Päävaara sekä Keskivaara. Kylän kiertää Kemijärveen laskeva Käsmäjoki, joka on ollut ikiaikainen kauppa-ja kulkureitti idän suuntaan. Muita kylämaisemassa näyttäviä ovat Vuonnanniemen hiekkadyynit sekä eripuolilla kylää näkyviä harjuja. Luonnonmaisemaa ovat muovanneet ja täydentäneet 1700-luvun alusta alkaen maanviljely ja karjanhoito sekä rakentaminen.


title: Kursu

text: Kursussa on liikkunut ja oleskellut väkeä jo esihistoriallisella ajalla. Siitä ovat osoituksena arkeologiset löydökset Kotijärven ranta-alueilta Jaakontalonniemestä sekä Vuonnanniemestä. Kotijärveltä Tuurajärvelle ulottuneelta maakaistaleelta on löydetty muinaisia asuinpaikkoja sekä Koskenkankaalta peuranpyynti kuoppia. Kursun on jakanut kahtia vanha Lapin ja lannan raja ja asukkaita Kursussa on ollut jo ennen uudisasutuksen tuloa.


title: Kursu

text: Kursun ensimmäiset talonpoikaiset uudisasukkaat olivat asiakirjoihin nojautuen Olli Tuomaksenpoika Ollilla ja hänen puolisonsa Briita Kallentytär Mölö ovat muuttaneet Kemijärveltä Kursuun 1600-luvun lopulla. Kuitenkin vanhin manttaali- ja veroluetteloissa oleva maininta Kursun kylän asutuksesta ajoittuu vuodelle 1620. Kursun vanhimpana asukkaana voidaan pitää Anders Thomansson Kounitz -nimistä henkilöä, joka syntyi noin vuonna 1590 ja kuoli Kursussa 1688. 1800- ja 1900-luvulla vauraus Kursussa lisääntyi. Se näkyi erityisesti vilkkaana kylän rakentamisena ja peltojen raivaamisena.


title: Kursu

text: Isojaon valmistuminen 1934 auttoi Kursua nousemaan ja saamaan tuloa paremmin metsistä. Suuret savotat koko kunnassa toivat mukanaan uutta väestöä ja ne jatkuivat aina 1939 saakka.


title: Kursu

text: Talvisodassa evakkoon lähtiessä poltettiin melkein koko kylän rakennuskanta. Jatkosodan aikana Kursu oli saksalaisten huoltopaikkana. Saksalaisten lähdettyä Kursuun jäi saksalaisten parakkeja sekä muutamia 1930-luvulla rakennettuja taloja ja rakenteilla olevien talojen runkoja, joihin oli sodan jälkeen helppo rakentaa talo. Näin ollen Kursu toimi Sallan kirkonkylänä ennen uuden kirkonkylän rakentamista. Kursu nousi sotien jälkeen nopeasti, ja kylässä toimi muun muassa apteekki, kansanhuolto, inspiiri, nimismiehen kanslia, pankki, useita kauppoja, poliisi, lääkäriasema, lastenkoti ja koulu. Kursuun oli perustettu koulu jo 1923. Märkäjärven jälleenrakennuksen jälkeen 1950 iso osa palveluista siirtyi kirkonkylään. Kursun nousukautta olivat 1950-1960-luku, jolloin kylään perustettiin kauppoja, meijeri ja saha. Kursun puun saha, on oleellinen osa Kursun ja Sallan historiaa, ja se toi leivän monelle perheelle. Saha toi rakennusaikoina työtä noin 200 hengelle ja myöhemmin noin 100 hengelle. Kursu oli tuolloin Sallan työllistävämpiä kyliä. Kursuun rakennettiin 1964 myös kirkko, joka on edelleen kirkkokäytössä.


title: Kursu

text: 1970-luku oli suurta Ruotsiin muuton aikaa, kun pienviljely kannattavuus oli laskenut ja suuret ikäluokat tulivat työikään. Suuri osa Kursun kylän väestäkin lähti Ruotsiin tai sitten työn puuttuessa siirryttiin työttömyyskortistoon.


title: Kursu

text: Vielä 1990-luvulla Kursussa oli kaksi kauppaa, pankki, posti ja baari. Viimeinen kauppa lopetettiin 2000. Meijeri lopetettiin 2001, saha 2003 ja koulu 2014.


title: Kursu

text: Kylässä vakituisesti asuvia on noin 220.


title: Kursu

text: Maamiesseura on järjestänyt organisoitua kylätoimintaa Kursussa jo vuodesta 1901 lähtien. Kursun Työväen- Ja Pienviljelijäin yhdistys ry perustettiin vuonna 1948, ja se rakensi kylään Kansantalon. Kansantalo oli ensimmäinen julkinen kokoontumispaikka Sallassa sodan jälkeen, ja se toimi tällöin myös kirkkona.


title: Kursu

text: Kansantalossa, nykyisessä Kylätalossa, on ollut vuosien varrella paljon toimintaa. Talolla on järjestetty vuosien aikana paljon tapahtumia muun muassa häitä, vappujuhlia, tansseja, iltamia, elokuvanäytöksiä, teatteria, bingoa, kirpputoreja, kahvilaa, painonnostokisoja, koiramarkkinoita.


title: Kursu

text: Kansantalolla on esiintynyt lukuisia Suomen nimekkäitä artisteja ja laulajia orkestereineen muun muassa Tapio Rautavaara, Eemeli, Esa Pakarinen, Annikki Tähti, Souvarit ja monia tanssiyhtyeitä suomesta ja ulkomailta. Tärkeimpinä olleet kuitenkin paikalliset yhtyeet.


title: Kursu

text: Näyttämön takaseinällä oleva maalaus kuvaa Kursuun näkyvää maisemaa, Päävaara, Keskivaara ja Nälkämävaara.